1 МАРТ— АТОҚЛИ ШОИРА ЗУЛФИЯ ТАВАЛЛУД ТОПГАН КУН — ҚУВА ҲАЁТИ\nБош саҳифа > Маънавият ва маърифат > 1 МАРТ— АТОҚЛИ ШОИРА ЗУЛФИЯ ТАВАЛЛУД ТОПГАН КУН\n1 МАРТ— АТОҚЛИ ШОИРА ЗУЛФИЯ ТАВАЛЛУД ТОПГАН КУН\n01.03.2019 19.08.2019 Маънавият ва маърифат 16\nҲассос шоир — Ҳамид Олимжон билан кечирган қисқа турмуши, ундан жудо бўлиб қолиши, умуман, шоиранинг ҳаёт йўли садоқат ва вафо тимсоли бўлиб қолди. Зулфия ижодида унинг ёрга садоқати, она Ватанга чексиз муҳаббати ёрқин акс этади.\nТуманимизда ҳам шоира ижодига бағишланган турли адабий анжуманлар, шеърият кечалари бўлиб ўтмоқда. Бугун марказий маданият ва аҳоли дам олиш масканида “Надимий” тўгараги ижодкорлари “Яна баҳор келди сени соғиниб” номли мушоира ташкиллашни режалаштирганлар.\nДейдиларки, сени кўрганда\nКўзларимда ёнар жонли ўт,\nЎша ўтнинг ёлқинларида\nСендан ўзга бор нарса унут.\nМудом дилга содиқ кўзларим\nҲақиқатни кўмиши қийин.\nКўзларимда, қонимда кезган\nЎша севинч, ўша олов сен.\nМайли, ўзинг мендан узоқда,\nЛекин дилнинг ўти бўлиб қол.\nМенинг куйим эмас тузокда,\nШеър керакми, жон керакми, ол!\n«Деразамнинг олдида бир туп\nЎрик оппоқ бўлиб гуллади…»\nГулни кўриб ишқпараст қалбим,\nМинг айтилган дарддан куйлади.\nҲижрон қўшар экан ҳарорат.\nЎлгудайин муштоқ бўлибман —\nВисолингга, йўқ чоғи тоқат.\nТунаб қолдим хаёл-ла бирга.\nБунча иссиқ, бунча ҳам шинам\nЁшлик кечган торгина шу жой.\nБунда яшар ажиб онлардан,\nИшқ-ла ўтган тунлардан чирой.\nҲар бурчаги элитар ҳушим,\nНақадарлик ошно, яқин.\nХудди тунда камолга етган\nҚўшиғингда чақнаган чақин.\nСен тугатгач чанқоқлик билан\nЎқиб мафтун бўлганим ҳаёт.\n«Қалай деган» бўлиб термулган\nКўзларингнинг оташи ҳаёт.\nҲали ҳаёт, такрор ўқиркан\nЗавққа тўлиб яйраган кўксим.\nЮзингдаги улуғвор, майин,\nБир жаҳонга арзир табассум.\nБари ҳаёт, муҳаббат каби,\nҲамма ерда кўринар изинг.\nБурканди оқ — оппоқ чечакка.\nМИБ хабар қилади:15 суткалик маъмурий қамоқ жазоси тайинланди


АҚШ нинг икки шаҳрида содир этилган оммавий отишмада 30 одам ҳалок бўлди (ВИДЕО)\n10 июл 2020, Тошкент вақти: 17:09\nТехасдаги Эл-Пасо шаҳрида 20 одам ҳалок бўлди.\nЯкшанба куни Чикагодаги касалхоналарга 3 соат ичида турли отишмалар оқибатида яраланган 18 киши олиб келинган, улардан бири ҳалок бўлди. Чикагодаги отишмалардан аввал АҚШ нинг бошқа икки шиҳрида икки оммавий отишма содир этилди.\nУларда камида 30 одам ҳалок бўлгани айтилмоқда.\nБир суткада АҚШнинг учта шаҳрида содир этилган отишмада 30 одам ҳалок бўлди\nЧикаго полицияси бошлиғи Эдди Жонсон CNNга отишма учта алоҳида жойда жиноий гуруҳлар ўртасида содир этилганини билдирди. Айрим хабарларда эса Чикагодаги отишма маҳаллий вақт билан 1дан 20 дақиқа ўтганда болалар майдончасида содир этилгани, номаълум одам Chevrolet Camaro автоматидан ўқ отгани айтилмоқда.\nАввалроқ Дейтон ва Эл-Пасо шаҳарларида ҳам одамларга қарата автоматлардан ўқ узилган эди.\nАҚШнинг Оҳайо штатидаги Дейтон шаҳрида 4 август куни 24 ёшли шахс ўқотар қуролдан тўққиз кишини отиб ўлдирди, 16 кишини яралади.\nПолиция ҳозирча мазкур жиноят мотивлари номаълум эканини билдирди. Дейтон мэри Нэн Уэйли:\n-Бир дақиқага етмаган муддатда Дейтон полицияси ўқ отган шахсни жисмонан йўқ қилди. Бу шаҳримиз учун даҳшатли кун бўлди. Мен полиция тезкор ҳаракат қилиб, юзлаб одамлар ҳаётини қутқариб қолганидан мамнунман,- деб айтди.\n3 август куни Техас шатининг Эл-Пасо шаҳридаги "Walmart" дўкони олдида ирқчи экани айтилаётган 21 ёшли Патрик Крузиус Калашников автоматидан ўқ узиб йигирма одамни ўлдирган, 26 одамни яралаган эди. Бу воқеа террор ҳаракати сифатида баҳоланмоқда.\nПолиция қўлга олган Патрик Крузиус одамларни ўлдиришга чиқишдан олдин Twitter саҳифасида ирқчилик манифестини эълон қилиб, Янги Зеландиянинг Крайстчерч шаҳридаги масжидга 15 март куни 28 ёшли австралиялик ирқчи Брентон Таррант уюштирган ҳужумни олқишлаган. Шунингдек, у муҳожирлар туфайли АҚШ иқтисодиёти ва маданияти оқсаётганини иддао қилган.\nТехас губернатори Грег Эбботт ҳодисага муносабат билдирар экан:\n-Бу қабул қилиб бўлмайдиган ҳолат, у техаслик эмас.. Қотиллиги ва нафрат асосида содир этган жинояти учун уни ўта жиддий ва агрессив равишда таъқиб қиламиз. Биз жуда, жуда аниқ тушуниб олишимиз лозимки, бу каби фикрлар, бу каби ҳаракатлар, бу каби жиноятлар Техас томонидан қабул қилинмайди, улар Техас учун ётдир, - деб айтди.\nАҚШ президенти Дональд Трамп бу воқеаларни шарҳлар экан “мамлакатимизда нафрат учун имкон яратилмаслиги лозим”, деб айтди. Айни пайтда Демократик партия Трампнинг мухожирларга қарши сиёсати бу қонли воқеаларга асос яратиб берди, деб айбламоқда.\n4 август куни Ўзбекистон президенти Шавкат Мирзиёев Эл-Пасо, Дейтон ва Чикаго шаҳарларида рўй берган фожиали воқеаларда кўплаб инсонлар ҳалок бўлгани ва жабрлангани муносабати билан Америка Қўшма Штатлари Президенти Дональд Трампга самимий ҳамдардлик билдирди.\n“Ўртасарой” карантин мажмуасидаги тўполондан кейин мингдан ошиқ одам тиббий ҳужжатсиз чиқариб юборилди


Январь ойида Сурияда юздан ортиқ тинч фуқаро ҳалок бўлди | Azon.uz - Ахборот-таҳлилий портал\nЯнварь ойида Сурияда юздан ортиқ тинч фуқаро ҳалок бўлди\n19:30 02.02.2019 334\nСуриядаги Инсон Ҳуқуқлари Ташкилоти (SNHR) маълумотларига кўра, Сурияда январ ойида 197 тинч аҳоли, шу жумладан, 27 аёл ва 57 бола ҳалок бўлган.\nҲуқуқ ҳимоячиларининг сўзларига кўра, январь ойида Сурияда Башар ал-Ассад режими қурбонлари бўлган 44 нафар тинч фуқаро, жумладан, тўртта аёл ва 12 нафар бола ҳалок бўлган.\nСурия Аэронополитик кучларининг ҳаракатлари натижасида 9 нафар тинч аҳоли, жумладан, битта аёл ва икки бола ҳалок бўлди.\nЯнвар ойида Суриядаги халқаро коалициянинг ҳаво ҳужумлари натижасида 37 нафар тинч аҳоли, жумладан, 12 аёл ва 15 бола ҳалок бўлди.\nТеррорчилар YPG/PKK қурбонлари 30 нафар тинч Суриялик, жумладан 13 нафар бола ва уч нафар аёл эди.\nШу билан бирга, қуролли мухолифат ва Ассад режимига қаршилик кўрсатган гуруҳлар тўққиз нафар тинч аҳоли, жумладан, иккита бола нобуд бўлди.\nҲуқуқ ҳимоячиларининг сўзларига кўра, январ ойида қийноқ натижасида Сурияда 14 нафар тинч аҳоли ҳалок бўлган.\nСуриядаги уруш 2011 йил март ойида бошланган эди. Ўшанда ҳукумат қўшинлари тинч намойишчиларга ўт очганидан сўнг қуролли тўқнашувларга сабаб бўлган эди. Бирлашган Миллатлар Ташкилоти Қочоқлар Бўйича Олий Комиссариятининг (UNHCR) маълумотларига кўра, Сурияда тўқнашувлар йилида муҳожирлар 6,6 миллион кишини, қочоқлар эса 5,6 миллион кишини ташкил этади.\nБМТ: Идлибни 180 минг киши тарк этди\n20:15 19.05.2019 364\n21:00 14.05.2019 1909\n15:30 10.05.2019 346\nМогрени: Суриядаги мактаб ва шифохоналарга ҳужум қилиш халқаро қонунларнинг бузулишидир\n17:40 09.05.2019 284


18:18 16.08.2019 Ҳавола олиш\nҲабиб Нурмагомедов кекса кишининг юзига тарсаки туширган Конор Макгрегорнинг хатти-ҳаракатини қаттиқ қоралади.\nТОШКЕНТ, 16 авг — Sputnik. Россиялик UFC чемпиони Ҳабиб Нурмагомедов майхонада вискисини ичишдан бош тортган кекса кишининг юзига тарсаки туширган Конор Макгрегор хатти-ҳаракатига ўз муносабатини билдирди.\nҲабиб TMZ Sports нашрига берган интервьюсида Конорни бу каби қилиқлари учун қамоққа олиш кераклигини маълум қилди.\n“Конорга ўхшаганлар қамоқда ўтиришлари керак. У ҳеч кимни ҳурмат қилмайди. Бу спорт учун яхши эмас. Унинг айрим ҳаракатлари, шубҳасиз, спорт учун фойдали, аммо бу кабилари эмас. У ақлдан озмоқда. Бу ақлдан озганликнинг ўзгинаси. Ҳукумат Конорнинг чорасини кўриши лозим. Бу менинг фикрим. Чунки бу видеони кўргандан кейин жуда ғазабландим. Мен қандай қилиб кекса кишига қўл кўтариш мумкинлигини тушунмайман. Бугун у қари чолни уради, эртага нима бўлади?”, - дея ғазабини яширмади Ҳабиб Нурмагомедов\nЭслатиб ўтамиз, аввалроқ Конор Макгрегор Дублиндаги майхоналардан бирида кекса ёшдаги кишининг юзига тарсаки туширгани хабар қилинган эди. Бунга унинг Конорнинг Proper 12 брендли вискисини ичишдан бош тортган сабаб бўлган.


Видео: Nokia 6 ва iPhone 7 Plus фотокамералари таққосланди\n16:50 / 24.01.2017\nФинляндиянинг HMD Global компанияси Nokia бренди остида мобил қурилмаларни тақдим этиб, электроника бозорига чиқишга қарор қилди. Биринчи чиқарилган смартфон - Nokia 6 ҳозирча фақатгина Хитойда оммалашди. У ерда янги ускуна бир дақиқа ичида сотиб бўлинган.\nСмартфоннинг 245 АҚШ долларилик нархи машҳур номга эга бўлган ўртача кучга эга қурилма учун унчалик қиммат эмас. Шунингдек, Nokia 6’да 16 мегапикселли асосий камера бўлиб, f/2.0 диафрагамага эга. Бир қатор мутахассислар фин янгилигини Apple’нинг янги iPhone 7 Plus смартфони билан таққослаша бошлашди. Унда асосий иккиталик 12 Мп.лик камера бўлиб, f/1.7 диафрагма эга. Қурилмаларнинг турли ёритиш даражаларида ишлашини қуйидаги видеоролик орқали баҳолаш мумкин.\nXiaomi Mi A1 бюджет смартфони расман намойиш этилди\n15:18 / 05.09.2017\nРангли Nokia 3310 қурилмалари ва бюджет смартфонлар: MWC'нинг энг кутилган тақдимоти\n23:21 / 26.02.2017\nNokia 6 бир дақиқага қолмай сотиб бўлинди\n00:29 / 20.01.2017


Чемпионлар лигасининг гуруҳ босқичида 4 гуруҳ 6-тур ўйинларини ўтказишди.\n100 сонияда ҳал бўлган ўйин\n«Зальцбург» — «Ливерпуль» — 0:2\nГоллар: Кейта, 57. Салоҳ, 58.\nБир йил аввал бўлгани каби, «қизиллар» плей-оффга чиқиш масаласини охирги турга қолдиришганди. Норвегиялик вундеркинд Ҳоланд «Ливерпуль» режаларига асосий таҳдид сифатида кўрилаётганди. Ундан камида Чемпионлар лигасида дебютдаги 6 учрашувда самарали ҳаракатлари билан (гол ёки пас) рекорд ўрнатиш, максимум эса австриялик мухлисларнинг 1/8 финал бўйича орзуларини рўёбга чиқариш кутилаётганди.\nАлиссонга ўйиннинг илк дақиқалариданоқ иш топила бошлади. Унинг ҳамкасби эса фақат биринчи бўлим ўрталарига келиб ишга киришди. Ундан кейин яна «Зальцбург»нинг ҳужумлар серияси кузатилди, кейин эса Салоҳ Маненинг ажойиб пасини йўққа чиқарди. Танаффус арафасида Станкович ўзи билан яккама-якка вазиятга чиқиб келган Кейтани тўхтатиб қолди. Биринчи бўлимда кучлар тенг келди.\nИккинчи бўлим Салоҳнинг яна бир қулай вазиятни кўкка совуриши билан бошланди, дарвозабон яна яккама-якка вазиятда устун келди. Холанд мисрлик футболчини хатоси учун жазолашга яқин келганди, аммо унинг зарбаси бироз хато кетди. Бу ҳужумдан кейин «Ливерпуль» футболчилари индивидуал маҳорат эвазига 100 сонияда ўйин тақдирини ҳал қилишди. Аввалига «Зальцбург»ни собиқ футболчилари Мане ва Кейта иштирокидаги комбинация ранжитди. Кейин эса Салоҳ барибир ниятига эришди, қатор қулай вазиятлардан фойдалана олмаган футболчи ўткир бурчакдан туриб дарвозани ишғол этди. Қизиллар юришини давом эттиради, австрияликларнинг ёш ҳужумчилари эса энди Европа Лигасини томошабоп қилиб беришади.\n«Наполи» — «Генк» — 4:0\nГоллар: Милик, 3, 26, 38, пенальтидан. Мертенс, 74, пенальтидан.\nНеаполитанликлар кутилганидек аутсайдерга қарши ўйинда жиддий қаршиликка дуч келишмади. Қолаверса, «Генк» дарвозасида бу ўйинда турнир тарихидаги энг ёш дарвозабон турганди. Янги рекордчи Вандервордт эндигина 17 ёшу 287 кунлик эди, аммо ҳеч ким бу дебютантга раҳм қилмади. 3-дақиқадаёқ унинг қўпол хатоси яқинда жароҳатини тузатиб қайтган Миликнинг голи билан якунланди.\nПоляк танаффусгача яна иккита гол урди ва «Наполи» тарихига Чемпионлар лигасида илк ҳет-трик қилган футболчи сифатида кирди, бунинг учун унга уч бор зарба бериш етарли бўлди. Ўйинга якуний нуқта Мертенс томонидан қўйилди. Бу ўйин унинг учун неаполликлар жамоаси сафидаги 300-ўйин бўлди, бош мураббий Карло Анчелотти учун эса сўнггиси. Йирик ҳисобдаги ғалаба ва «Наполи» гуруҳ босқичини илк бор мағлубиятсиз ўтказганига қарамасдан клуб президенти Аурелио де Лаурентис уни ишдан бўшатишга қарор қилди.\nГоллар: Абраҳам, 19. Аспиликуэта, 35 — Реми , 78.\nФрэнк Лэмпард жамоасининг гуруҳдан чиқиши жамоанинг ўзига боғлиқ эди ва жамоа буни хотиржамлик билан уддалади. Бунга қисман рақибнинг ўзи ёрдам бериб юборди, жамоа муддатидан аввал еврокубокларни тарк этгани учун Лондондаги ўйинга аралаш таркиб туширилди. Кўклар ўйинни тўхтовсиз ҳужумлар билан бошлашди ва биринчи қамал Пулишич — Виллиан — Абраҳам комбинациясидан кейин гол билан якунланди.\nМуваффақиятни Аспиликуэта мустаҳкамлади, у Чемпионлар лигасидаги сўнгги 3 учрашувда 2та гол урди, унгача 46 ўйинда битта гол урганди. Абраҳам эса мавсумдаги голлари сонини 13тага етказиб олди. «Челси»да сўнгги марта англиялик футболчи бундай самарали ҳаракат қилиши футболчи Лэмпард давридан буён кузатилмаганди. Лондонликлар клубининг собиқ футболчиларидан бири Реми қайтариб бўлмас зарбаси билан ўзини «Стэмфорд Бриж»га эслатиб қўйди, аммо унинг бу голи лондонликларнинг байрамини буза олмади. Лэмпард эса ЕЧЛ плей-офф босқичига ҳам футболчи, ҳам мураббий сифатида чиққан илк инглизга айланди.\nАмстердамликларнинг ички чемпионатда «Виллем»га сенсацион равишда мағлубиятга учраши жамоа бор эътиборини Чемпионлар лигасига қаратгани билан изоҳланганди, аммо сешанба оқшомидаги ўйин ҳам Эрик тен Ҳааг сценарийси бўйича кечмади. «Кўршапалаклар»нинг кетма-кет хавфли ҳужумлари Родригонинг яқин масофадан туриб «тўққизлик»ни ишғол қилиши билан якунланди. Статистик рақамлар ҳам «Аякс»нинг қийин аҳволидан дарак бермоқда, жамоа сўнгги уч уй учрашувида тўртта гол ўтказиб юборди. Бу эса аввалги 11 уй учрашувидагидан кўпроқдир.\nНидерландлар битта жавоб голи урса кифоя эди. Аммо Зиёш бу ўйинда дарвозага бирор марта аниқ зарба бера олмади. Энди у ва ўтган мавсумда турнир яримфиналига қадар борган амстердамликларнинг бошқа юлдузлари иккинчи даражали еврокубокда омадларини синаб кўришади. Сўнгги тур арафасида гуруҳ пешқадами бўлиб турган «Аякс» 10 очко тўплаб ҳам гуруҳдан чиқа олмади. Сўнгги марта бундай ҳолат 7 йил муқаддам «Челси» билан рўй берганди, «Наполи»га эса бир сафар 12 очко ҳам етарли бўлмаганди.\n«Интер» — «Барселона» — 1:2\nГоллар: Лукаку, 44 — Карлес Перес, 23. Ансу Фати, 86.\nМуддатидан аввал биринчи ўринни нақд қилиб қўйган каталонлар бу ўйинга жиддий қарашмаганди. Улар учун ички чемпионатдаги навбатдаги тур ва кейинги ҳафтада бўлиб ўтадиган класикога тайёрланиш муҳимроқ эди, шу туфайли Миланга Месси ва Пике олиб кетилмади, Бускетс, Суарес, тер Штеген ва де Йонг ўйинни захира ўриндиғида бошлашди. Лекин бу «Барса» ўйинни топширади дегани эмасди. Аксинча, имкон берилган футболчилар ўзларини кўрсатишди, Нету муқаррар голлардан сақлади, ЕЧЛдаги дебют ўйинини ўтказган Карлес Перес гол уриб ҳисобни очди.\nАгар Лангле биринчи бўлимда қулай вазиятдан гол уролганида «Интер» нокаут ҳолатига тушиши мумкин эди. Аммо бир неча вазиятлардан фойдалан олмаган миланликлар барибир жавоб қайтара олишди, биринчи бўлим давомида жуда фаол ҳаракат қилган Лукаку бўлим охирида қаршисидаги ҳимоячилар ва дарвозабонга имкон қолдирмади.\nИккинчи бўлим ҳам мезбонларнинг устунлигида кечди, Лаутаро Мартинеснинг икки голи офсайд туфайли бекор қилинди, мезбонларда бошқа голли вазиятлар ҳам бўлди. Лекин ўйин охирида «Барса»нинг яна бир ёш футболчиси ўз номини ЕЧЛ тарихига ёздириб қўйди. Жарима майдони ташқарисидан аниқ зарба йўллаган Ансу Фати 17 ёшу 40 кунлик ва у турнир тарихидаги энг ёш гол муаллифи бўлди. Бундан аввалги рекорд 22 йилдан буён ўзгармай келаётганди.\n«Боруссия» Д — «Славия» Пр — 2:1\nГоллар: Санчо, 10. Брандт, 61 — Соучек, 43.\nБиринчи бўлимда дортмундлик мухлислар бир неча бор олқишлашди. Аввалига Ройс ва Санчонинг голли комбинациясини, кейин — «Барселона»нинг «Сан-Сиро»да урган голини. Шунингдек, Бюрки бир неча марта прагаликларнинг ҳужумларини бартараф этиб олқишларга сазовор бўлди.\nЛекин танаффус арафасида улар аламдан ҳам ҳайқиришди, Соучек барибир «асаларилар» дарвозасини ишғол қилди, бу гол параллел учрашувда «Интер» гол урган вақтга тўғри келди. Аммо «Сигнал Идуна Парк»даги ғамгинликка иккинчи бўлим бошларида Санчодан қабул қилиб олган пасини рақиб дарвозабонининг яқин бурчагига жойлаган Брандт тарқатиб юборди.\nЎйин охирида Вайглнинг четлатилиши яна асаббузарликка сабаб бўлди, аммо барчаси яхшилик билан тугади. «Боруссия» «Барса»нинг ёрдами билан кейинги босқичга йўлланма олди, Антонио Контени Европа Лигасида кутишмоқда.\n«Лион» «Зенит»ни еврокубоксиз қолдирди\n«Лион» — «Лейпциг» — 2:2\nГоллар: Форсберг, 9, пенальти. Вернер, 33, пенальти — Ауар, 50. Депай, 82.\nҚизиқарли факт: Чемпионлар лигасининг сўнгги уч мавсумида гуруҳ босқичидан иккинчи ўрин билан чиққан жамоалар чемпион бўлишган. Бу ҳақда Юлиан Нагельсманн ўйламагани аниқ, унинг учун гуруҳда биринчи бўлиш принципиал масала эди. Биринчи бўлимда немислар жамоаси ғайратли кўринишди, арбитр икки марта ВАР орқали французлар дарвозасига 11 метрли жарима зарбаси белгилади. Улардан бирини Вернер аниқ ижро этиб, ўзига хос натижа кўрсатди. Унинг турнирда урган 6 голи ҳам бегона майдонда урилди ва бу орқали у аввалги рекордчилар — Синишу Михайлович ва ван Бюйтенни ортда қолдирди.\nТанаффусга қадар барчаси ҳал бўлиб бўлгандек эди, аммо иккинчи бўлимда барчаси ўзгариб кетди. «Зенит» Лиссабонда аламли мағлубиятни қабул қилаётган чоғда, «Лион» тўлиқ куч билан олдинга ўтди. Французлар Ауарнинг чиройли голидан кейин ҳужумни давом эттиришди ва Депай ҳисобни тенглаштирди. Нидерландиялик футболчи Чемпионлар лигасида қаторасига 5 ўйинда гол уриб буюк ватандошлари — ван Нистелрой, Макай ва Роббеннинг натижасини такрорлади. Аммо Мемфис учун асосийси — плей-оффга чиқиш бўлди, бу йўлланмани «Лион» матонат билан қўлга киритди, ўйиннинг сўнгги дақиқаларида «Лейпциг» ғалаба голини уриш учун 100 фоизлик имкониятга эга бўлганди.\n«Бенфика» — «Зенит» — 3:0 (0:0)\nГоллар: Серви, 47 (1:0). Пицци, 58 — пенальти (2:0). Озмун, 79 — автогол (3:0).\n«Зенит» «РБ Лейпциг» Францияда ғалаба қозонишига ишониб қолиб, сафарга борганди ва бунинг учун жазоланди. Биринчи бўлимдан кейин Лиссабонда 0:0, Лионда 0:2 ҳисоби қайд этилаётган ва бу ҳолат русларни тўла қаноатлантирарди. Лекин французлар иккинчи бўлимда иккита гол уришди, португаллар эса учта. Натижада гуруҳдаги энг катта бюджетга эга бўлган питерликлар Европа Лигасига ҳам йўлланма ололмади.\nТарихга назар. Асрнинг энг можароли трансфери ҳақида\n«Ташаббус ўзимиздан чиқди, клубда эса бунга босим эвазига эришмоқчи бўлдилар» - Месси «Барса»даги маошлар қисқариши бўйича баёнот берди\n«Барселона» ва «Наполи» ҳам мухлисларсиз ўйнайди


"Chrome" “виждонсиз” сайтларнинг барча рекламаларини блоклаб қўяди\n"Chrome" браузерининг янги, 71-версиясида "виждонсиз" сайтларнинг эълонлари блоклаб қўйилади. Бу ҳақда "Google"нинг блогида маълум қилинган. "Google" компанияси шу йўл билан браузер фойдаланувчиларини агрессив рекламадан муҳофаза қилиш ниятида.\nҲозирги вақтда "Chrome" браузери видеоларнинг автоматик қўйилиб кетиши, учиб чиқадиган ойналар ва шубҳали сайтларга қайта йўналтириш ҳолатларини блоклаб қўяди, бироқ браузер дастурчиларининг фикрича, бу чоралар етарли эмас.\n“Виждонсиз” сайтлар деганда фойдаланувчиларнинг ишончини суиистеъмол қиладиган сайтлар назарда тутилади. Улар мулоқот ойналарига ўхшаш рекламалар, босганда янги саҳифа очилиб кетадиган кўринмас элементлар жойлаштиришади, реклама ва бошқа сайтларга олиб ўтадиган ҳаволаларни сайтнинг интерактив элементлари остига яшириб қўйишади.\nАйни вақтда шундай сайтлар фойдаланувчиларнинг шахсий маълумотларини ўғирлаш учун фишинг билан шуғулланади, фойдаланувчи қандай ҳаракатни амалга оширишидан қатъи назар ишлаб кетадиган қайта йўналтириш функциясини қўллашади ва қурилмаларни ишдан чиқарувчи вирусларни тарқатишади.


Солиқ ислоҳоти: жиддий ёндашув талаб этилади | NORMA.UZ\nСолиқ ислоҳоти: жиддий ёндашув талаб этилади\nЎзэкспомарказда Солиқ тизимини ислоҳ қилиш концепцияси тақдимоти ўтказилганига деярли 2 ой бўлди (29.03.2018 й.). Интернетда тарафдор ва қаршиларнинг минглаб шарҳлари жойлаштирилган. Эксперт ислоҳот хатар-таваккалчиликларига баҳо берди.\nЎзгаришлар, агар тўқнаш келинадиган эҳтимолий муаммолар ҳисобга олинмаса, ижобий натижа бермаслиги мумкин. Эксперт Жорилла Абдуллаев 14 та хатарни баён қилди.\nУлар орасида бюджет дефицити, хатоли таҳлил, тақлид учун номуносиб модель, солиқ маъмуриятчилигига оид муаммолар, минтақаларнинг ҳисобга олинмаган ўзига хос хусусиятлари, бухгалтерлар тайёрлашнинг етарли даражада эмаслиги ва либерал божхона-тариф сиёсати кабилар қайд этилган. Бундан ҳамма: бизнес, фуқаролар, хорижий инвесторлар ва давлат ҳам зарар кўриши мумкин.\nМавжуд муаммоларга ечимлар таклиф этилади. Масалан, дивидендларга янги 25%лик солиқ ўрнига оддий қилиб фойда солиғи ставкасини 14% этиб белгилаш, дивиденд солиғини 10% даражасида қолдириш маъқул ва самаралироқ бўлади.\n«Солиқ ва божхона хабарлари» газетасидаги мақоланинг тўлиқ матни билан бу ерда танишиш мумкин.


“Никоҳ менинг суннатимдир, бас, ким суннатимдан юз ўгирса, менинг умматим эмас”. Ушбу ҳадиси шарифни ўқиган киши никоҳнинг муқаддас эканини ва уммат учун зарур бўлган амал эканини англайди. Зеро, инсон зоти ўзидан кейин соғлом ва покиза насл қолдириш учун никоҳга эҳтиёж сезади.\nСоғлом оила қуриш ва соғлом никоҳ тузиш тўғрисида уламолар соғлом никоҳ тўлалигича ўзини оқлаб, соғлом оила барпо этилиши учун унинг маълум бир шартлари, қонун-қоидалари ва одоблари борлигини, уларга риоя қилинсагина мақсадга эришилишини таъкидлайдилар.\nУлардан асосийларини келтириб ўтамиз. Аввало, фарзандга рисоладагидек умр йўлдош танлаш керак. Яъни, имонли, диёнатли хонадондан келин ёки куёв танлаш, бунда имкон борича тенгликка эътибор қаратиш лозим. Бу янги оиланинг келажак ҳаётида бўладиган баъзи бир нохушликларнинг олдини олади. Кейин тўй тадориги ва бу маросимда ҳаражатлар ва урф-одатларни меъёрида, тартибли қилиш, молпарастликка чек қўйиш. Айнан шу талаблар писанд этилмаган ҳолларда қудалар орасига нифоқ тушиб, ёш оилалар пароканда бўлаётгани ҳеч кимга сир эмас.\nҲадиси шарифда келтириладики, бир саҳоба Набий алайҳиссаломдан бир нечта қўй сўйиб тўй қилиш имкони борлигини билдирганида, у зот: “Эй, молингга барака бергур, битта қўй сўйгин”, деганлар. Демак, динимизда ҳам тўй-ҳашамларда ортиқча сарф-ҳаражатга йўлқўйиш қораланади. Қолаверса, ҳукуматимиз томонидан ҳам мустақилликнинг илк йилларидан бошлаб тўй ва маъракаларни ихчам ва тартибли, камчиқим ўтказиш ҳақида махсус фармонлар қабул қилиниб, ҳаётга изчил тадбиқ этилаётир. Ўзбекистон мусулмонлари идорасининг раиси, муфтий ҳазратларининг бу ҳақидаги махсус фатволари ҳам бор. Бу муҳим ҳужжатларни ҳаётимизга тўлақонли жорий этсак, жуда кўп камчиликларни бартараф этган бўламиз.\nКейинги зарурий масалалардан яна бири, никоҳланувчиларнинг саломатлиги. Турмуш қуражак ёшларнинг шифокор кўригидан ўтишини таъминлаш лозим, бу орқали ёшлар турмуш қуришга тайёрми-йўқми, соғломми ёки бетобми, келажакда ота-оналик қобилияти ва масъулиятини адо эта оладими-йўқми, аён бўлади. Натижада фожиаларнинг олди олинади, бахтли турмуш учун замин яратилади.\nШу билан бирга, ёшларга никоҳнинг қадрига етиш, оиланинг муқаддаслиги, жинсий муомала одоблари, турмушда учрайдиган баъзи бир келишмовчиликларни енгиш, бир-бирини тўғри тушуниш каби мавзуларда катталар томонидан суҳбатлар олиб борилса, юқорида таъкидланган гўзал ва соғлом оила шаклланади. Ёш оила қурувчиларни, айниқса, талоқ нима экани, оқибати ҳақида қаттиқ огоҳлантириш зарур. Чунки бу борада ёшлар қатори катталар ўртасида ҳам тушунмовчиликлар, нотўғри талқин этиш ҳолатлари учраб турибди. Бу – ачинарли ҳол.\nҲадиси шарифда айтиладики, талоқ тушганда Аллоҳ таолонинг арши ларзага келади. Бу талоқнинг ҳақиқатан ҳам, жиддий аҳамиятга эгалигидан далолатдир.\nУламолардан бири: “Одам алайҳиссаломдан то қиёматгача ибодат қилиб белгиланган ҳамда охиратда жаннатда ҳам давом этадиган амал иккитадир: имон ва никоҳ”. Хулоса қилиш мумкинки, фоний ва боқий дунёда ҳамроҳ амалимиз бўлган никоҳнинг муқаддаслигини англаган ҳолда, соғлом ва мустаҳкам оила қурайлик.\nПоп тумани “Муҳаммаджон қори”


Тўланмаган жарима | www.ziyouz.uz\nБош саҳифа ҲикматномаИбратли ҳикоятларТўланмаган жарима\nСекинлашишдан олдин спидометрга қаради. Тезлик 50 бўлган жойда 73 билан ҳайдаётганди. Ва шу тўрт ой ичида тўртинчи бор тўхтатилиши эди.\n– Шунчалар ҳам омадисиз бўладими, одам? – дея машинасини четга олди.\n“Ҳозир ёнимиздан катта тезликда бир машина ўтиб кетади”, деб ўйларди.\nYPX ходими қўлида қалин бир дафтар билан машинадан тушди. Бу унинг қўшниси эди. Бу ҳол жаримадан ҳам баттар бўлди. Энг ёмони, қўшни бўлишига қарамай уни тўхтатгани эди; бунинг устига йўл қоидаси бузилган.\n– Салом, – деди ходим. – Бир-биримизни бу аҳволда кўришганимиз ғалати\n– Мени, аёлим ва болаларимни ёнига кетаётганимда тўхтатдинг.\nYPX ходими эса парвойифалак эди.\n– Охирги пайтларда уйга кеч қайтаётгандим. Болаларим мени анчадан буён\nкўришмади. Яна, аёлим бу оқшом бирга овқатланишимизни сўраган эди. Нима демоқчилигимни тушунгандирсан?\n– Ҳа, тушуняпман. Лекин йўл қоидаларини бузганингни ҳам биляпман, –\n“Эҳ, бундан қутила олмайман, шекилли”, деб ўйлади-да, бошқа усулга ўтди. Машинасидан тушиб:\n– Мени қанча тезлик билан ушлаб олдинг? – деди.\n– Етмиш. Илтимос, машинангга чиқ.\n– Сени кўрганимда, 65 билан кетаётгандим…\n– Илтимос, машинангизга киринг, – деди йўл хизмати ходими. Асабий\nбўлиб, машинага ўтирди ва эшикни қаттиқ ёпди. YPX ходими, дафтарига нималарнидир ёзиб, машина ойнасидан унга бир қоғоз узатди-да, ўзи кетди. “Бу жазо эмас” деди ўзига-ўзи ва хурсанд бўлди ҳайдовчи. Жарима қоғозида шундай ёзилган эди:\n“Азиз, дўстим. Менинг биттаю битта қизим бор эди. Олти ёшида тезлик билан келаётган машина остида қолиб ҳалок бўлди. Фалокатдан сўнг ҳайдовчи жазосиз қолмади, албатта. Уч ой қамалиб чиқди. Турмадан чиққач, яна оиласи бағрига қайтиб, болаларини қуча олгандир, эҳтимол. Аммо, мен…\nМен қизимни энди ҳеч қачон бағримга боса олмайман. Қизимни яна ҳидлаб, ўпишим учун, жаннатга боргунча кутишим керак. Жуда кўп маротаба у одамни кечиришга ҳаракат қилдим. Балки кечиргандирман, лекин ҳали ҳам қизимни соғиняпман. Илтимос, мени дуо қил ва йўлда диққатли бўл. Ҳозир, битта ўғлим қолган”.\nҲайдовчи ўн беш дақиқача ўзига келолмади. Кейин машинани ёқиб, секин-секин уйига борди. Келибоқ, олдига югуриб чиққан болаларини меҳр билан бағрига босди ва юзларидан ўпди.\n← Аввалги Аввалги Икки пиёла сув\nКейинги → Кейинги: Кўрлар қишлоғи


Эрдўған бир одамни ўз жонига қасд қилишдан қутқариб қолди\n08:27 / 26.12.2015\nТуркия президенти Ражаб Тойиб Эрдўған бир одамни ўз жонига қасд қилишдан қайтариб қолди, деб хабар бермоқда Эрдўған маъмуриятига иқтибос келтирган ҳолда Associated Press ахборот агентлиги.\nПрезидент кортежи Босфор кўрфази орқали ўтган кўприкдан жума намозига кетаётганда президент қўриқлаш хизмати ва Эрдўғаннинг ёрдамчилари йўлда ўз жонига қасд қилмоқчи бўлган бир эркакни кўриб қолишган. Президент вакиллари Эрдўған у билан гаплашмоқчи эканлигини айтиб, уни президент автомобили ёнига олиб боришган.\nТаъкидланишича, Эрдўған эркак билан гаплашгани машинадан тушмаган. Бундан ташқари, Эрдўған телефон орқали суҳбатлашишни давом эттираверган. Бироқ у эркакка ёрдам беришга ваъда берган. Эрдўған маъмурияти вакилларининг айтишича, эркак оилавий муаммолар сабабли қаттиқ изтироб чеккан ва ўз жонига қасд қилмоқчи бўлган.


Бугун 37 нафар бемор, жами 1133 киши коронавирусдан тузалди — Sof.uz\nЖАҲОН 6,723,366 3,266,724 393,552\nБугун 37 нафар бемор, жами 1133 киши коронавирусдан тузалди\n30.04 21:29 158 Ўзбекистон\nШу соатларда пойтахтимиздаги Вирусология илмий-текшириш институти клиникасидан 5 нафар, Эпидемиология, микробиология ва юқумли касалликлар илмий-текшириш институти клиникасидан 2 нафар, жами 7 нафар бемор буткул соғайди. Улар Соғлиқни сақлаш вазирлиги масъуллари иштирокида Республика ихтисослаштирилган терапия ва тиббий реабилитация илмий-амалий тиббиёт марказига кузатилди.\nВирусология илмий-текшириш институти клиникасида тузалганларнинг 1 нафари эркак, 2 нафари аёл ва бир нафар чақалоқ бўлиб, барчаси Тошкент шаҳридан. Улар коронавирус инфекциясига чалинганлар билан мулоқот орқали касалликни юқтириб олган. Беморлар орасида энг ёши каттаси 57 ёшда бўлса, энг ёши кичиги 2020 йил туғилган.\nЭпидемиология, микробиология ва юқумли касалликлар илмий-текшириш институти клиникасида тузалганларнинг 1 нафари (аёл) 37 ёшда бўлиб, Навоий вилоятидан. У Москва-Тошкент йўналишада чартер рейси билан келган ва карантинга олинган. Яна 1 нафари (аёл) 23 ёшда бўлиб, Тошкент шаҳридан. У коронавирус инфекциясига чалинганлар билан мулоқот орқали касалликни юқтириб олган.\nТаъкидлаш жоизки, Тошкент шаҳрида шу пайтга қадар 357 нафар бемор соғайган бўлса, эндиликда улар 364 нафарга етди.\nШундай қилиб, бугун 37 нафар бемор тузалиб, мамлакатимиз бўйлаб коронавирус инфекциясидан бутунлай соғайганлар 1133 нафарни ташкил этмоқда.\n3.06 21:55 9668\n3.06 17:06 2913\n4.06 09:30 2641\n3.06 09:02 2434\nКеча, 18:00 2357\n15:22 158 Тиббиёт\nБугун, 14:22 13 Ўзбекистон\nБугун, 14:15 301 Ўзбекистон\nБугун, 14:05 327 Ўзбекистон\nБугун, 14:02 36 Ўзбекистон


Уйи куйган ўшликлар яшаб келган жойларига қайдга қўйилмаяпти\nУйи куйгани етмагандай, ўшлик ўзбекларни энди паспорт столлари ҳам "куйдирмоқда"\nОзодликнинг бу ҳақдаги саволига жавоб берган Ўш шаҳар паспорт бўлими бошлиғи прописка масаласида ҳеч қандай чеклов йўқлиги, фақат Ўш шаҳар мэрининг уйи куйганларни вақтинча қайдга олмаслик тўғрисида қарори борлигини айтди. Лекин асосий муаммо Ўш мэри чиқарган қарор мантиғини расмийларнинг ўзлари тушуна олмаётганида экани маълум бўлди.\n"Паспорт бўлими бизни ўз уйимизга прописка қилишдан бош тортди, натижада Ўш яқинидаги Наримон қишлоғига бориб пропискадан ўтишга мажбур бўлдик". Бундай шикоят билан Озодлик радиосига Ўшнинг Бешкўприк маҳалласида яшайдиган бир неча аёл мурожаат қилди.\nШикоят қилганлардан бири бешкўприклик Гулчеҳрахон бундай ҳикоя қилди.\n- Бизнинг уйлар куйди. Паспортларимиз ҳам¸ домовойларимиз ҳам куйди. Кейин паспортларимизни бошқатдан тикладик. Адресимни берган эдим¸ ҳақиқатан шу жойда яшаган деб справка берди. Госрегистрдан домовойни олиб ХБК га туришимиз керак эди учëтга. (ХБК – Ўшдаги Тўқимачилик комбинати, Бешкўприк аҳолисига комбинатолди шаҳарчасидаги паспорт бўлими хизмат кўрсатади) ХБКга борсак¸ “Сизларни учëтга қўя олмаймиз” деди. Мана ҳозирги вақтда ҳам қўймаяпти. Нафақат мени бошқаларни ҳам қўймаяпти. Приказ йўқ экан. Нимага деганда уйи куйганларга ҳали приказ чиқмапти учëтга қўйишга. Мен мажбур бўлдимки¸ боламга¸ менинг қайноталарим Наримонда яшайдида¸ ўша ердан паспорт олиб валакитаси кўп экан¸ ўша ëққа учëтга қўйиб бугун соат 7 да самолëтда учираяпман боламни¸- дейди бешкўприклик Гулчеҳрахон.\nШу маҳаллада яшайдиган Танзила опа ҳам ўғлини ўзининг Бешкўприкдаги уйига прописка қилдиролмади.\n- Уруш бўлмасидан олдин 16 га кирмаган боламнинг документини ташлаб қўйганман. Урушдан кейин документ чиқиб қолди. Янги паспорт келдида. Олиб борсам¸ “Сенларнинг уйинг куйиб кетган бўлса¸ қаерга қўйилади? У жойга қўйилмайди” деди. “Бўпти¸ қўймасанг қўйма” деб Россияга жўнатиб юбордим 16 га кирган боламни.\nОзодлик: Сизга ўша жавобни ким айтди?\n- ХБК да конечний остановкада паспорт стол бор. У ерда милицияхона бор¸ милицияхонанинг ичида паспорт стол бор¸ дейди Танзила опа.\nГулчеҳрахон ва Танзила опаларнинг айтишича, Ўшнинг Бешкўприк маҳалласида ўзининг ёндирилган уйига прописка бўлолмаётганлар жуда кўп.\nШуниси қизиқки, шаҳарнинг 11, 12, 13 июн кунлари ўт қўйилган бошқа маҳаллаларида, хусусан, Черёмушкида бундай муаммо йўқ. Ҳар ҳолда инсон ҳуқуқлари ҳимоячиси Иззатулло Раҳматуллаев шундай деди.\nУнинг айтишича, Черёмушки аҳолисига Западний микрорайонидаги паспорт бўлими хизмат кўрсатади.\n- Западний микрорайондаги паспорт столда бунақа муаммолар йўқ. Уйи куйганлар янги паспортни тиклаб¸ керакли справкаларни олиб, домовой книгасини олиб туриб паспорт столига бораяпти. У ерда печат бостириб келишаяпти. Чеклов йўқ¸- дейди Иззатулло Раҳматуллаев.\nБитта шаҳарда ҳар хил тартиб жорий қилингани сабабини билмоқчи бўлиб Ўш вилоят ички ишлар бошқармасининг паспорт бўлимига қўнғироқ қилдик.\nБўлимнинг ўзини таништирмаган ходимидан уйи куйган ўшликлар паспортларини расмийлаштириш юзасидан қандайдир махсус ҳужжат борми, деб сўрадик.\nХодим бу масаладан хабари йўқлигини билдидиришдан нарига ўтолмади.\nХБКдаги паспорт бўлими билан боғланиб бўлмади: бўлимнинг шаҳар телефони йўқ экан.\nЎш шаҳар паспорт бўлими бошлиғи Мавлянбек Сабировнинг айтишича, прописка масаласида ҳеч қандай чеклов йўқ.\n- ХБК паспорт бўлими бошлиғи шу кунда меҳнат таътилида. Сизга мурожаат қилганларга айтинг, марказий паспорт бўлимига келишсин. Агар ҳужжатлари жойида бўлса, уларни прописка қиламиз,- деди Мавлянбек Сабиров.\nНаҳотки, масала ечими шу қадар осон?!\nТаажжубимизни жаноб Сабировга ҳам билдирдик. Унда нима учун паспорт бўлимидагилар қандайдир махсус фармойишни рўкач қилишаяпти?\nХудди шу саволимиздан кейин Мавлянбек Сабировнинг бир ҳужжат борлиги эсига тушди.\n- Шаҳар мэриясининг жабр кўрган жойларда пропискани вақтинча тўхтатиб туриш тўғрисидаги қарори бор,- деди у.\n6 июл куни чиққани маълум бўлди қарорнинг. Унинг талаби будир: ёндирилган маҳаллалардаги уйлар қайта тикланиши олдидан “ҳақдорлар” кўпайиб кетишининг олдини олиш учун бу маҳаллаларга бошқа фуқаролар кўчиб келишининг олдини олиш.\nЛекин, лавҳамиз бошида овозларини эшитганингиз Гулчеҳрахон ва Танзилахон опаларнинг ўғиллари бошқа жойдан кўчиб келгани йўқ, уларнинг туғилиб ўсган уйларига прописка бўлишга ҳақлари бор эди.\nБуни Ўш шаҳар паспорт бўлими бошлиғи Мавлянбек Сабиров ҳам тан олди.\nАфтидан, бешкўприкликларни қийнаётган муаммо 6 июл кунги қарорда эмас, балки яна миллатлараро муносабатларнинг таранглигида бўлиб қолмоқда.\nАмал курсиларида фақат бир миллат вакиллари, бошқа миллат вакиллари эса, уларнинг қош-қовоғига қараб қолган бир шароитда бундай муаммоларни ҳал қилиш учун мустаҳкам асаб, чуқур ҳуқуқий билим керак бўлади.\nКўпчиликда эса, табиийки, ана ўша ҳуқуқий билим етарли эмас.\nШунинг учун ҳам фожеадан сўнг БМТнинг Қочқинлар масалалари бўйича олий комиссарлиги Ўш ва Жалолободда Халқаро ҳимоя кўмак маркази очган эди.\nБугунги масала юзасидан шу марказ билан ҳам боғландик.\nМарказ вакили Ойгул Матиева прописка масаласида шу кунгача бирон бир ўшлик мурожаат қилмаганини, лекин зарурат бўлса, ёрдам беришга тайёр эканлигини билдирди ва “телефонларимизни тингловчиларингизга билдириб қўйсангиз”, деб илтимос қилди.\nМана марказнинг телефонлари: Ўшда: 0555 509944 ёки 0555 519944; Жалолободда 0555 529944.


Дунёда ҳар бир миллатнинг ҳуқуқли ва масъуд бир суратда яшамаки, ул миллатнинг ўз замониндаги маориф ва маданиятни қабул этмакига муваффақ бўлғонидек, ҳар бир оиланинг бахтиёрлиги ва роҳат билан тирикчилик этмакига ҳам ул оиланинг афроди мутлақо тарбияли бўлурға тевишдир. Оламда тараққий этган ҳеч бир миллат йўқдир-ки, унинг оиласи тарбиясиз қолғон бўлсин. Ёки ҳеч бир оила йўқдирки, унинг афроди тарбия кўрмайинча чин бахт-саодат билан умр кечирмақца бўлсин.\nИсломиятнинг аввалги асрлариндаги мусулмонлар оила тарбиясиға аҳамият бериб, эркак ва қиз болаларини ўқита бошладилар. Хотунлар ҳуқуқини риоя этдилар. Ва шул сояда маориф ва маданият йўлиға қадам қўйиб, улуғ бир қувват ҳосил этдилар. Озгина вақтда дунёнинг қисми аъзамини ўзлариға қаратдилар. Ул асрларда ислом дунёсинда эрлар қаторинда хотинлардан ҳам қанча олима ва шоира, муҳаррира, хатиба, адиба ва фақиҳалар етишган эди.\nМусулмонларнинг у давр тараққийлари Аббосий ҳалифаларнинг замониғача давом этди. Аббосийлар давринда бошлаб оила тарбияси бузилди. Хотунлар ҳуқуқиға тажоввуз этилди. Халифа ва амирлар саройинда айш ва ишрат ва шафоҳат бошланди. Ҳукумат идораларинда жабру алам, ғадру хиёнатлар юз берди ва ўшал дақиқадан эътиборан мусулмонлар ижтимоий ва сиёсий жиҳатдан кундан-кун таназзул эта бошладилар. Ҳукуматлари қўлдан кетди, мамлакатлари барбод бўлди. Бошдан ўзгаларга амир ва ҳоким бўлиб келган мусулмонлар ахлоқсизлиқлари ва оила тарбиясининг бузуқлиғи сабабли бора-бора ётларға маҳкум ва асир бўлиб қоддилар.\nҲосили калом, аввалги асрларда мусулмонлар ҳусни ахлоқ ва оила тарбияси соясиндагина тараққий этдилар ва масъуд бўлдилар. Охирида оила тарбиясиндан қўл кўтарганлари ва ахлоқсизлиқлари сабабли суқут этиб ҳозирги ҳолға тушдилар.\nБиз туркистонлилар ҳам 15 йил бўладирки, бу дунёда ўзгалардек тараққий ва таолий этмак орзуси билан янги мактаблар оча бошладик. Ёлғиз эркак болаларимизни тарбия этарға киришдик, аммо қизларимизнинг тарбиясига ҳозиргача ҳеч бир аҳамият бермадик.\nБизлар ушбу ноқис ва хато ҳаракатларимиз билан яна истармизким, келар замонда бизлардан ҳам масъуд оилалар етишсин, бизлар ҳам бошқалар қаторинда мутараққий ва мутамаддун бўлайлик. Лекин ҳозирдан билмагимиз ва амин бўлмоғимиз керакдирким, бизлар то эркак ва қиз болаларимизни биргаликда тарбия этмагунча бизлардан келажақда масъуд оилалар етишмас. Бизлар ҳеч вақт ғояи аъмолимиз бўлғон чин бахт ва саодатга, тараққий ва тамаддунға етолмасмиз.\n«Меҳнаткашлар товуши» газетаси, 1918 йил, 9 июль


Уни унутмаслар » Chiroqchi tuman hokimligi rasmiy web sayti\nchiroqchi.uz » Uz » Tarixiy ma’lumotlar » Уни унутмаслар\n10 апрель — Абдулла Қодирий таваллуд топган кун\nАбдулла Қодирий миллий адиб, миллатнинг жонкуяр ижодкори. Унинг таваллудига 126 йил тўлди.\nЎтган йили севимли ёзувчимизнинг юбилей санаси йил давомида адабиёт, маънавият ва маърифат байрами сифатида кенг нишонланди. Ёзувчи хотирасига бағишлаб барпо этилган ижод мактаби, "Турон" кутубхонаси, музейни ўзига жамлаган маърифий мажмуанинг очилишида давлатимиз раҳбари айтган сўзлари ёдимиздан кетмайди. Маъноси шуки, жадидчилик ҳаракатига асос солган боболаримиз катта-катта бойлик орттиришни ўйламаган. Улар миллатни уйғотишни, унга зиё, маърифат улашишни, халқни билимли, теран маънавиятли, маданиятли бўлмоғига кўмаклашишни умр мазмуни деб билганлар.\nМиллатимизнинг виждони бўлган Абдулла Қодирий эса жадидчи маърифатпарварларнинг олдинги сафларида эди. "Ўткан кунлар", "Меҳробдан чаён" каби асарларида Қодирий бобомизнинг юртни чин маънода озод, ҳур, инсонни иллатлардан холи, комил тарзда кўришдек асл орзу-умидлари мужассам.\nЗеро, янгиланаётган Ўзбекистон, Учинчи ренессанснинг бошланишига оид ҳаётбахш ғоялар ҳам айнан маърифатпарвар боболаримизнинг эзгу мақсад-муддаоларига ҳамоҳанг экани билан аҳамиятлидир.\n2019 йилда Жулқунбойнинг қайтадан қад ростлаган уй-музейи ҳам унинг бундан кўп йиллар муқаддам бошига қора кунлар тушган, қаттол тузум зуғуми билан ўз уйидан олиб чиқиб кетилган машъум кунга ҳамоҳанг тарзда очилган эди. Назаримда бунинг ҳам ўзига хос маъноси бордек. Токи, бугунги авлод мустақиллик, ҳуррият қандай машаққатлар эвазига қўлга киритилганини доим ёдида тутмоғи шарт.\nБу мўътабар масканда шунчаки бефарқ юриш мумкин эмасдек. Ҳовлининг ҳар чеккасидан Қодирий бобонинг зийрак, мунгли нигоҳи гўё сизни кузатиб тургандек туюлаверади.\nҚодирий асарларига наинки юртимизда, балки жаҳон миқёсидаги эътиборнинг асл сабаби нима? Мустамлака тузумининг, истило зулмининг асл қиёфаси, мақсад-муддаоларини адиб кўра билганида, десам янглиш эмас.\nБашоратгўй адиб қайсидир архив манбаларида ўзи ҳақида қуйидаги сўзларни келтирганди: "...бошқаларнинг хизмати дафтар билан собит бўлса, меним хизматларим матбуот билан равшандир... Ишчи-деҳқонлар ёзғон асарларимни суюниб ўқийдилар ва мени ёзувчилар қаторига киргаздилар ва мени ҳамон ўқирлар ва унутмаслар...".\nҲа, Абдулла Қодирий китоблари кириб бормаган хонадоннинг ўзи йўқ юртимизда. Уни ҳамон ўқирлар ва унутмаслар!


Ўзбекистон ва ФАО 2021-2025 йилларга мўлжалланган мамлакат ҳадли дастури имзолашди - Parstoday\nфеврал 19, 2021 12:19 Asia/Tashkent\nБу учрашувнатижасига асосан, Ўзбекистон ва ФАО ўртасида 17 миллион АҚШ доллари миқдоридаги бюджетли 2021-2025 йилларга мўлжалланган мамлакат ҳадли дастури имзоланди, шунингдек, жами 645 минг долларлик 4 та грант лойиҳаси тасдиқланди.\nИмзоланган мамлакат ҳадли дастури (МҲД) озиқ-овқат тизимини ислоҳ қилиш билан боғлиқ миллий стратегик устуворликларга эришишда Ўзбекистон ҳукуматига кўмак кўрсатишга йўналтирилган. МҲДнинг биринчи стратегик устувор йўналиши саломатлик, фаровонлик ва барқарор тараққиётга олиб келувчи инсон капиталини инклюзив ривожлантиришга қаратилган. Иккинчи стратегик устувор йўналиш эса барқарор ривожланишга ҳамда иқлим ўзгаришини инобатга олган ҳолда ривожланишга йўналтирилган.\nЎзбекистоннинг қишлоқ хўжалиги соҳасини ривожлантиришга қаратилган 4 та грант лойиҳалари 2021-2023 йиллар мобайнида амалга оширилади.\nқишлоқ хӯжалигига йӯлланган\nБМТнинг озиқ-овқат ва қишлоқ хўжалиги ташкилоти-ФАО\nЎзбекистон ва ФАО


ЎХҲ нинг Хориждаги Ўзбекистонлик Меҳнат Муҳожирларига Мурожаати « Ўзбекистон Халқ Ҳаракати\nЎХҲ нинг Хориждаги Ўзбекистонлик Меҳнат Муҳожирларига Мурожаати\n05 April 2012 - 17:27\nСизлар ишсизликдан, оила боқиш учун турли мамлакатларга чиқиб ишлашга мажбур бўлаяпсизлар.\nБорган давлатларнинг тили ва қонунларини билмасдан, у ерлардаги оғир шароитлар сабабли турли хил ноҳақликларга ва машаққатларга дучор бўлаяпсиз.\nКун ора ОАВ орқали у бу мамлакатдаги меҳнат муҳожирларини ўтда куйиб ўлгани, сувда чўкиб кетгани ва миллатчилар тарафидан ва бошқа турли сабаблардан ўлгани ва ўлдирилгани ёки ишлаган пулларини ололмай, оч қолаётганларини эшитиб, сиз учун бағримиз ёнмоқда!\nНега сизларнинг ҳақ ҳуқуқларингизни ўзбек режими ҳимоя қилмайди?\nАхир, бу Ўзбек давлатининг вазифаси-ку?! Сизлар жўнатаётган миллионлаб долларлар шу “давлат”, шу режим амалдорларини манфаатига хизмат қилаяпти-ку!\nСизлар ота-онангиз ва оила аҳлингиз билан йиллаб кўришаолмайсиз. Бу бегона элларда фарзандларингиз мактабда илм олиш имкониятидан маҳрум. Келажакдан умидлари узилган.\nБутун бу дардларингизга биз шерикмиз.\nБу зулмдан қутулишнинг битта йўли унга қарши бош кўтармоқдир.\nБиз сизларни мавжуд режимга бўйсунмасликга чақирамиз.Бу золим режимнинг умри тугамоқда.Зулм салтанати ўрнига адолатли эркин жамият қуриш пайти келди.Фарзанларингиз келажаги, бахти учун курашиш пайти етди!\nСафимизга қўшилинг – бу режимни тез орада йиқитамиз иншооллоҳ!\nБу режим қуласа, сизлар меҳнат муҳожири бўлиб юрмайсиз. Сизларни иш ва етарли маош билан таъминлайдиган бир давлат қурилади.\nЗулмга қарши Халқ Ҳаракатига Қўшилинглар!\nСизларни сафимизда кутамиз!


"Машъал" - АГМК: Матнли трансляция\n17 октябрь, 2020, 15:48\nТеглар:Машъал | АГМК | Суперлига\nЎзбекистон Coca Cola Суперлигаси 19-туридан ўрин олган "Машъал" - АГМК учрашувини ушбу саҳифада матнли трансляция тарзида кузатиб боришингиз мумкин. Ўйиндаги хавфли вазиятлардан ўз вақтида бохабар бўлиб туриш учун саҳифани янгилаб туриш тавсия этилади.\nХусниддин Ғофуров 28'\nЗафар Полвонов 86'\nСтадион: “Баҳром Вафоев”, 60 томошабин\nҒофуров ўрнига Нурматов майдонга туширилди.\nГОООООООООООЛЛЛЛЛЛЛЛЛЛЛЛЛЛ!!! Полвонов ўйин якунида ҳисобни ишончли кўринишга олиб келиб қўйди.\nИбе Окоро Шерзод Темиров ўрнига майдонга тушди.\nАмановнинг зарбаси ҳимоячиларга тегиб қайтди.\nТурчунов ўрнига Жўраев майдонга тушди.\nҒофуров сариқ карточка ишлаб олди.\nМуборакликлар ҳужумчиси офсайдда қолиб кетди.\nПолвоновнинг бош билан берган зарбаси ноаниқ чиқди. Яхши вазият юзага келганди.\nГригалашвили, Вацадзе ва Абдураҳимов захирага олинди. Аманов, Полвонов ва Умаров майдонга туширилди.\nВацадзе хавфли ўйин учун огоҳлантирилди.\nЭлла ўрнига Эминов майдонга тушди.\nАГМК футболчиси майдонда ётибди. Тиббий ёрдам кўрсатилмоқда.\nПавленко офсайдда қолиб кетди.\nЖокичнинг жарима майдонига узатган тўпини ҳимоячилар қайтаришди.\nҒофуровнинг жарима майдони ташқарисидан берган зарбаси ҳимоячилар томонидан блокланди.\nМуборакликлар яна бир бурчак зарбасини бесамар кетказишди.\nҒофуров яхши имкониятни қўлдан бой берди.\nИфеанйи сариқ карточка олди.\n"Машъал" гол ўтказиб юборгач, ҳужумда фаоллашди.\n"Машъал"нинг бурчак зарбасини меҳмонлар бир амаллаб қайтаришди.\nҲимоячи ва дарвозабоннинг хатоси сал бўлмаса АГМК дарвозасига гол олиб келиши мумкин эди.\nВацадзе ўзига узатилган тўпга ета олмади.\nГООООООООООООООЛЛЛЛЛЛЛЛЛЛЛЛЛ!!! Ҳимоячининг хатосидан меҳмонлар фойдаланиб кетишди.\nОлмалиқликлар вакилига тиббий ёрдам кўрсатилмоқда.\nБурчак зарбасидан мезбонлар наф чиқара олишмади.\nМуборакликлар ҳужумда фаоллашиб қолди.\nШерзод Темировнинг зарба беришига АГМК ҳимоячилари йўл қўйишмади.\nАГМК тўп назоратига асосий эътиборни қаратмоқда.\nВацадзе тўпга ўзи хоҳлагандек зарба бера олмади. Яхши имконият бой берилди.\nАбдураимовдан яна бир ноаниқ узатма.\n"Машъал" ҳужуми хавфли чиқиши мумкин эди. Элла тўпни ўзига бўйсундира олмади.\nТурсуновнинг ноаниқ узатмаси сабаб меҳмонлар ҳужуми тўхтади.\nТошматовнинг узатган тўпини ҳимоядагилар қайтариб юборишди.\nАГМК секин-аста ташаббусни эгалламоқда. Улар тўп билан кўпроқ муомалада бўлмоқда.\n"Машъал"нинг дастлабки ҳужуми бесамар кетди. Абдураимов ҳужумда фол ишлатди.\nЖамоалар сўнгги руҳий тайёргарликни ҳам амалга оширишди. Ҳакам ҳуштагини кутмоқдамиз.\nФутболчилар Суперлига мадҳияси садолари остида майдонга тушиб келишмоқда.\nЖамоалар секин-аста майдонга тушиб келишмоқда.\nУчрашув бошланиши аввалида меҳмонлар турнир жадвалининг 2-поғонасида бормоқда. Олмалиқликлар ҳисобида 18 та ўйинда жамғарилган 39 очко мавжуд. Муборакликлар эса 18 та баҳсда майдонга тушиб, 19 очко жамғарган ва Суперлига жадвалининг 10-ўринида бормоқда.\nАссалому алайкум, азиз футбол ихлосмандлари. Суперлига 19-тур учрашувларини "Машъал" ҳамда АГМК жамоалари ўртасидаги баҳс очиб беради. Ушбу беллашувни матнли тарзда Абдулвосид Валихонов эътиборингизга ҳавола этади.\n"Пахтакор" чемпионликка яқинлашмоқда. АГМК "шерлар"ни мағлуб этиб, 2-ўрин учун курашдаги рақобатни давом эттирадими?


НОРАСИДА ГЎДАКДА НЕ АЙБ?! ҳуқуқ\nГлавная / Ҳуқуқ / НОРАСИДА ГЎДАКДА НЕ АЙБ?!\nНОРАСИДА ГЎДАКДА НЕ АЙБ?!\nБугунги кунда одам савдоси жинояти глобал ҳодисага айланиб улгурган. Таҳлиллар-га назар ташласак, юртимиз фуқаролари орасида ҳам одам савдоси қурбонига айланаётганлар учраб туради. Шу сабабли одам савдоси ва мажбурий меҳнатдан жабр кўрганларни муҳофаза этишни долзарб вазифа қилиб қўймоқда.\nПандемия даври бўлишига қарамай бу масала долзарблигини инобатга олган ҳамда санитария ва эпидемиология талабларига риоя қилган ҳолда, одам савдоси ва мажбурий меҳнатга қарши курашиш йўналиши бўйича комиссия йиғилишлари, жойларда тарғибот-ташви-қот учрашувлари ўтказиб келинмоқда.\nАфсуски, қанчалик тушунтиришларига қарамай жиноятлар содир этилмоқда. Масалан, Хива шаҳрида яшовчи И.М.М исмли аёл арзимаган пул эвазига, яшаш уйида фохиша ва қўшмачилик ташкил қилишга шароит яратиб берганлиги ачинарли ҳолдир. Ёки Ҳазорасп туманида яшовчи М.С.Р исмли аёлнинг қилмишини қандай изоҳлаш мумкин? У Хива шаҳрига келиб, ўз қиз фарзанди 2020 й.т. М.З.Сни олдиндан 12 минг АҚШ долларига сотишга келишиб, унинг 5 мингини олаётган пайтида жиноят устида ушланиб, Ўзбекистон Республикаси Жиноят Кодексининг тегишли моддалари тартибида қонуний чора кўрилди.\nЮқорида зикр қилинган аянчли воқеалар ҳам одам савдосининг бир кўринишидир.\nАзиз юртдошлар! Бундай жирканч жиноятларга қўл урмаслик учун ҳар биримиз ўйланишимиз, ўсиб келаётган ёш авлодга қайта-қайта тушунтиришимиз лозим.\nХива шаҳар ИИБ ходими.


Яна фожиа: Наманганда ис газидан заҳарланган оиланинг 3 нафар аъзоси вафот этди\nЖами овоз: 20425 та.\nЎзбекистон ФВВнинг телеграм каналида хабар берилишича, 2019 йил 17 ноябрь куни соат 03:10ларда Наманган вилояти Уйчи тумани “Дўстлик” МФЙ, Миришкор кўчасидаги уйда 4 нафар фуқаро ис газидан заҳарланган. Воқеа жойида 3 нафар фуқаро вафот этган (хонадон соҳибининг турмуш ўртоғи ва икки нафар фарзанди), 1 нафар фуқаро (хонадон соҳиби) туман шифохонасига ётқизилган.\nМазкур мудҳиш воқеа сабаблари ўрганилганда, газ ускуналаридан ва иситиш мосламаларидан фойдаланишда ёнғин ва хавфсизлик талабларига риоя қилинмаган.\nХонадонда қўлбола ясалган иситиш печига пропан газ баллони резина шланг орқали уланиб уй ичида фойдаланилган, натижада ис гази ҳосил бўлиб, фуқаролар ухлаб ётган вақтларида заҳарланган.\nАзиз ҳамюртлар! кириб келаётган иситиш мавсумида газ ва бошқа муқобил ёқилғи турларидан хавфсиз фойдаланиш қоидаларига амал қилинг. Қўлбола ва сертификатланмаган иситиш анжомларидан фойдаланманг. Ис газидан заҳарланишдан ўзингиз ва яқинларингизни асранг, дейилади хабарда.\nКиритилди: 17:10 17.11.2019. Ўқилди: 1341 марта. Фикрлар сони: 0 та.\nЎзбекистонда 10 июлдан карантин чоралари кучайтирилган...


Акихито. Императорнинг сўнгги куни\n30.04.2019 10:36 0 1542\nАпрелнинг сўнгги — 30-санаси ўз хоҳиши билан тахтдан воз кечиб, уни ўғли валиаҳд шаҳзода Нарухитога бўшатиб бераётган амалдаги император Акихито ҳукмдорлигининг охирги куни. Бугун кун бўйи Япония пойтахтида диний ва фуқаролик маросимлари ўтказилади.\nҲукмронлигининг сўнгги кунини 85 ёшли Акихито Токиодаги сарой ҳудудида жойлашган илгариги 124 императорга бағишланган ибодатхонани зиёрат қилишдан бошлади.\nМавзуга оид: Японияда «Рэйва» бошланади. Балки тажриба ўрганишга борармиз...\nКуннинг иккинчи ярмида император саройининг энг нуфузли Қарағай залида расмий маросим ўтказилади. Жами 300 киши: оила аъзолари, вазирлар, парламент палаталари раҳбарлари, Олий суд судьялари шу ерда жам бўлади.\nМаросимда япон халқи номидан бош вазир Синдзо Абэ сўзга чиқади, шундан сўнг император ўз халқига сўнгги маротаба мурожаат қилади. Эртага, 1 майдан 59 ёшли Нарухито расман императорга айланади. Шунинг баробарида япон йилномаси ўзгаради.\nЯпония император нарухито акихито


Шеърлар — Behzod Fazliddin\nКета қол, даврага сиғмаган одам…\nКета қол, даврага сиғмаган одам,Борсанг-чи, парвозда давом этсанг-чи.Ҳадемай барига тутилар мотам,Лойқага қўшилмай ғолиб кетсанг-чи. Бу ғурбатхонада баломи бордир?Ҳар қавмнинг ўз шоҳи, ғуломи бордир.Шусиз ҳам куйингни тинглайди очун,Тоғларнинг беғараз саломи бордир. Ҳавойи ўйларни ўйлаб-да юрма,Кўкармас боғига бўйлаб-да юрма.Очилиб борадур авж пардалари,Навосиз… Читать далее →\nҲаётимни Ўзинг таҳрир қилиб бер…\nАхир шу чоққача қаёқда эдинг,Эй кўҳна латофат, эй инжа хилқат!Юрак-юрагимни тўлдириб келдинг,Кўзимга жо бўлди бир чимдим жаннат. Тоғу тош, боғу роғ пешвоз йўлингга,Дарахтлар саф тортмиш – қомати расо.Узукдек ярашиб нозик қўлингга,Ям-яшил нур сочар зумрадкўз дунё. Яшнатиб манзурсан, яшнаб масрурсан,Умримни тўлдирди… Читать далее →\nҲаммасини кўриб, билиб турибсиз –Чидаб бўлмайдиган феъл-атворим йўқ.Сал елкамни қисиб ўтсам, тийиқсиз –Кесаклар бирлашиб дўқ уради, дўқ. Мендан нима кетди – қўлимдан келарЗамонсоз юзларга нур сўраб яшаш.Ҳар махлуқ устимдан кулмоқчи бўлар,Баъзан оғир ботар Одамга ўхшаш. Омад ҳам беғараз йўқламас, ёҳу,Билиб… Читать далее →


Оҳангарондаги ЙТҲ натижасида келиб чиққан ёнғин тафсилоти\n28 июнь куни соат 14:10 ларда Тошкент шаҳрида яшовчи, 1992 йилда туғилган ҳайдовчи Ш.У. ўзининг бошқарувидаги «ЗИЛ-130» русумли юк автомашинасини Тошкент шаҳридан Ангрен шаҳрига йўловчисиз ва юксиз бошқариб бораётган бўлган. Оҳангарон шаҳрининг А.Темур кўчаси «Гулистон» МФЙ ҳудудида жойлашган 3-сонли кўп қаватли уйнинг рўпарасига етганида, автомашина қўл тормозининг ички қисмида ёнғин келиб чиққанлигини пайқаб, автомобилни тўхтатишга уринган, аммо, бошқарувни йўқотиб, йўлнинг ўнг томонига ўтиб кетган. Автомашинани тўхтатолмай кўп қаватли уйнинг ёнида ҳайдовчи ва йўловчисиз тўхтаб турган хусусий корхонага тегишли «Дамас» русумли транспорт воситасига бориб урилган.\nНатижада автомашиналар тўлиқ ёниши оқибатида, ёнғин 3-сонли кўп қаватли уйнинг биринчи қаватида жойлашган, енгил тамаддихона, озиқ-овқат ва хўжалик моллари ҳамда канселярия дўкони ва дорихоналарга, шунингдек, ушбу дўконларнинг ертўлаларига ўт кетган.\nКелиб чиққан ёнғинни бартараф қилишга жами 7 та ёнғин ўчириш махсус машиналари жалб қилиниб, соат 15:00 да ёнғин тўлиқ бартараф қилинган.\nМазкур ёнғин натижасида «ЗИЛ-130» русумли юк автомашинаси ҳайдовчиси Ш.У. куйиш жароҳати билан Оҳангарон туман марказий шифохонасига мурожаат қилган ва унга ўнг оёқ болдир, ўнг қўл кафт соҳаларида I-II даражали термик куйиш ташхиси қўйилган.\nМазкур ҳолат юзасидан, шаҳар ИИБ ҳузуридаги Тергов бўлинмаси томонидан терговга қадар текширув ҳаракатлари олиб борилмоқда.\nБундан ташқари, Оҳангарон шаҳар ҳокимининг фармойиши асосида етказилган моддий зарар миқдори ва уларни бартараф қилиш борасида махсус комиссия тузилиб, ҳодиса жойида штаб ташкил қилинган.\nМанба: ТОШКЕНТ ВИЛОЯТИ ИЧКИ ИШЛАР БОШ БОШҚАРМАСИ


2022 жылдың 26 мамыр 2022 14:15\nҚасим-Жомарт Тоқаев Қирғизистон делегациясига миннатдорлик билдириб, Садир Жапаровнинг икки томонлама муносабатларни янги босқичга кўтариш ташаббусини қўллаб-қувватлашини билдирди.\n«Мустақилликка эришганимиздан буён қозоқ-қирғиз ҳамкорлиги барча соҳаларда жадал ривожланиб бормоқда. Бу муносабатлар стратегик шериклик ва иттифоқчилик руҳида мустаҳкамланиб бормоқда. Биз бунга икки халқнинг умумий қадриятлари туфайли эришдик»\nҚозоғистон Президенти кичик таркибдаги музокаралар якунларидан мамнунлигини билдириб, Қирғизистон Президентининг Қозоғистон билан кўп томонлама ҳамкорликни чуқурлаштириш ниятини юқори баҳолади.\n«Ўз навбатида, Қозоғистон қозоқ-қирғиз муносабатларини дўстлик, яхши қўшничилик ва ҳақиқий иттифоқчилик руҳида ҳар томонлама мустаҳкамлаш бўйича стратегик йўналиш тарафдори эканини таъкидламоқчиман»\nҚасим-Жомарт Тоқаев давлатлараро муносабатлар жадал ривожланиб бораётганини таъкидлаб, ўзаро ишонч ва фаол сиёсий мулоқотнинг юксак даражасини, икки давлат ҳукуматлари ўртасидаги уйғун фаолиятни алоҳида таъкидлади.\nҚасим-Жомарт Тоқаев Қирғизистон раҳбарининг Қозоғистонга давлат ташрифи чоғида эришилган келишувлар муваффақиятли амалга оширилаётганини таъкидлади. Хусусан, икки давлат ҳукуматлари ўртасидаги муносабатларни жонлантириш, модернизация қилинган «Қордай – Ақ жол» назорат-ўтказиш пунктини очиш, мунтазам инсонпарварлик ёрдами кўрсатиш ва электр энергияси алмашинуви масалалари муҳокама қилинди.\nДавлат раҳбари жаҳон иқтисодиётининг ўзгарувчан шароитларида интеграциянинг янги шаклларига ҳам эътибор қаратди.\nҚозоғистон Президенти ўзаро экспорт турларини кенгайтириш, қозоқ-қирғиз чегарасини кесиб ўтиш имкониятларини яхшилаш, жумладан, божхона тартиб-қоидаларига рақамли ечимларни жорий этиш орқали товар айирбошлаш ҳажмини ошириш масалаларига тўхталди.\nБундан ташқари, Қасим-Жомарт Тоқаев вилоятлар ва туманлар ўртасида кенг кўламли ҳамкорликни йўлга қўйиш муҳимлигини таъкидлади. Шу билан бирга, Президент Қозоғистон ва Қирғизистон ўртасида биринчи ҳудудлараро ҳамкорлик форумини ташкил этиш муҳимлигини таъкидлади.\nПрезидент сармоявий ҳамкорликни фаоллаштириш, ўзаро манфаатли таклифларни ўрганиш ва истиқболли лойиҳалар рўйхатини шакллантиришга чақирди. Улардан бири Қирғизистонда гидроенергетика иншоотини, хусусан Қамбарота ГЭСини биргаликда қуриш бўлиши мумкин.\nМулоқотда сув дипломатияси, ахборот технологиялари соҳасидаги ҳамкорликни мустаҳкамлаш масалалари муҳокама қилинди.\nМаданий-гуманитар алоқалар икки қардош халқнинг яқинлашишига муҳим ҳисса қўшмоқда. Давлат раҳбари Садир Жапаровга Бишкек шаҳри марказида буюк қозоқ шоири Абай Қўнонбоев ҳайкалини очиш тўғрисидаги қарори учун миннатдорлик билдирди. Бугунги музокаралардан сўнг икки давлат президентлари ёдгорликнинг очилиш маросимида иштирок этадилар. Ўз навбатида Қасим-Жомарт Тоқаев Нур-Султанда Манас ҳайкали ўрнатилишини айтди.\nҚасим-Жомарт Тоқаев Қозоғистоннинг саккиз университети Қирғизистонда ўз ваколатхоналарини очиш ниятида эканини, қирғизистонлик талабалар учун ажратилган квоталар сони 50 тага етганини таъкидлади.\nҚирғизистон Президенти икки томонлама муносабатлар жадал ривожланаётганини айтди.\n«Мамлакатларимиз ўртасида ҳеч қандай сиёсий қарама-қаршилик йўқ. Асосийси шу. Қирғизистон ва Қозоғистон икки томонлама алоқаларни янада мустаҳкамлаш, шунингдек, минтақавий барқарорлик ва хавфсизликни мустаҳкамлаш учун минтақалараро ва халқаро тузилмалар доирасида конструктив ҳамкорлик қилиш йўлида биргаликда ҳаракат қилишлари аниқ тушунилади»\n, - деди Қирғизистон Президенти.\nУчрашувда Қозоғистон ва Қирғизистон раҳбарларига «Қарасу» ва «Ақ-Тілек» назорат-ўтказиш пунктлари ҳудудида «Алатау» саноат савдо-логистика мажмуаси қурилиши бошланиши ҳақида видеоролик намойиш этилди. Мазкур объектнинг қурилиши воситачилар сонини қисқартириш, истеъмолчилар учун маҳсулот таннархини камайтириш ва етказиб бериш тезлигини ошириш имконини беради.\nМузокаралар якунида Қасим-Жомарт Тоқаев ва Садир Жапаров икки томонлама ҳамкорликни янги босқичга кўтариш, шерикликни янада фаоллаштириш ва халқаро майдонда ҳаракатларни мувофиқлаштиришга қаратилган Қўшма баёнотни имзоладилар.\nБасты сөздер: Туркий тилли давлатлар, Халқаро алоқалар, Марказий Осиё, Қозоғистон ва Осиё мамлакатлари, Қозоғистон Президенти, Ташриф, Ақорда,


Ҳаёт бу — саҳна — Dilkashradio.com\nАссалому алайкум қадрдонлар. Ҳаётга келишдан мақсад борлигини инсон вояга етгач англаб етади. Аммо ҳамма ҳам бу мақсадни аниқ кўролмайди. Жуда кўпчилик ҳаётдан мақсадини ўз ўрнини тополмай ҳаёт оқими ва қийинчиликлари орасида урилиб, қийналиб яшайди. Хўш, ҳаётда ўрнимиз қаерда? Бугун бу саволга қисман жавоб беришга ҳаракат қиламиз. “Бу дунё катта бир саҳна”, деган эди, машхур инглиз ёзувчиси ва драматурги Уиллиам Шекспир. У ҳақ эди. Аммо бу гапни айтган ёлғизгина у эмас. Жон Келвин деган одам, Шекспир бу сўзларни айтмасидан қирқ йил олдин: “Бу коинот улкан театр, Худонинг театри.”, деган эди. Сиз ва биз ҳам худди бошқаларга ўхшаб, бу ҳаётда ўз ролимизни ижро этиб келяпмиз. Худованд эса бу ҳаётнинг автори. У бу саҳнинг бош режиссери. Исо Масиҳ эса бу ҳаёт саҳнасининг асосий қаҳрамони. Биз бу ҳаёт саҳнасига ўз ролларимизни ижро этгани келганмиз.\nБиз бу ҳаётда ўзимиз шу ролга лойиқ бўлганимиз учун эмас, аксинча, ҳаётнинг режиссёри шуни истагани учун, ўз ролимизни ижро этиб келяпмиз. У эса Ўзидан келадиган абадий шодликни татиб кўришимизни истайди. Бизнинг ҳаёт саҳнасидани ўрнимиз қаерда? Нима қилишимиз кераклигини қандай биламиз? Бош режиссёр бизга матнни берган. Бу матн эса Муқаддас Калом. Муқаддас Калом бу дунё ҳақидаги энг тўғри маълумотларни беради. У бизга бу ҳаётда ўз ролимизни қандай ижро этишимиз кераклигини ҳам кўрсатади. У ҳатто бизга Режиссёр ҳақида ҳам кўп маълумот беради. Бу сиз ва мен кирган олам. Бизга берилган ўз ролларимизни яхши ўйнашимиз учун, Режиссёр ҳақида ва у бизга берган Матн – Муқаддас Каломни яхши билишимиз керак. У шу ҳаёт саҳнасида тарихни яъни Унинг ўз ҳикоясини яратди. Худо бу саҳна асарини узоқдан ёки саҳна ортидан туриб ёзмади.\nУ шу ҳаёт саҳнасини ичида туриб яратди. У бу ҳикояни Исо Масиҳ қиёфасида туриб ёзди. Каломда бу ҳақида шундай дейилади: “Ўғил — Худо шуҳратининг порлаши, Худо борлиғининг аниқ суратидир. У Ўзининг қудратли каломи билан коинотни асраб турибди.” Бу ҳаёт ҳикоясини ким ёзганини билишдан ташқари, бу ҳикоя нима ҳақида эканини ҳам билишимиз керак. Бу ҳаёт ҳикояси саҳнасида бешта парда бор. Биринчи парда бу – Яратилиш ва Исён. Худо ҳамма нарсани ва ҳаммани Уни билишлари, Унинг яхшилигидан баҳра олиб завқланишлари учун яратган. Каломда У ҳақида шундай ёзилган: “Худо азалда осмон билан ерни яратди”. “Менга ҳаёт сўқмоғини Ўзинг кўрсатасан, Ҳузурингда шодлик мени қамраб олади, Менга боқий ҳузур–ҳаловатни Сен берасан.” “Сен Унга бутун инсоният устидан ҳокимият бердинг. Токи Унга берилган ҳар бир инсонга У абадий ҳаёт ато қилсин.”\n“Абадий ҳаёт эса Сени — ягона ҳақ Худони ҳамда Сен юборган Исо Масиҳни таниб–билишдан иборатдир”. Аммо ҳаёт саҳнасидаги актёрлар, Худога яъни бош режиссёрга бўйсунишни истамай, ҳаётларидаги бош режиссёр ўрнини алмаштирдилар. Унинг буйкуқларига итоат этмадилар. Шундан бери улар ўзлари истаганча ҳаёт кечириб келмоқдалар. Аммо афсуски, ҳаётларини яхшилаш ўрнига баттар ёмонлаштириб юбордилар. Иккинчи парда – Исроил халқи. Худованднинг биринчи режаси, нотўғри кетган режани тўғрилаш эди. У Ўзига қулоқ соладиган бир гурух астёрларни яратди. Бу актёрлар бутун дунёга Унинг қутқариш режаси ҳақида айтиши керак эди. Биз ажойиб ҳаёт саҳнаси ва ундаги ролларимиз ҳақида суҳбатлашдик. Аммо суҳбатимиз шу ерда тугамайди. Унинг давомини кейинги суҳбатларимиздан билиб оласиз. Бизнинг суҳбатларимизни кутинг ва ҳаётдаги ўрнингиз ҳақида билиб олинг.


Arxeologiya » Тарийх ҳәм ҳуқық факультети\nthf.karsu.uz » Arxeologiya\nАрхеология тарихчи мутахассисларни тайёрлайдиган кафедра хисобланади. Кафедра 1936 йили педагогик институт асосида ташкил қилиниб, 1936-1976 йилларда кафедрани Турдымурат Бекимбетов, Янгибай Досумов, Қошим Менибоев, Ғайып Непесов, Орынгүл Қыдырбаева, Қытайбек Сарыбаевлар бошқарган. Нукус давлат университети ташкил қилингандан сўнг 1976-1997 йилларда кафедрага А.Туреев, К.Муҳаммадбердиев, М.Тлеумуратов, М.Туребековлар рахбарлик қилди. 1998-2013 йилларда кафедрани Е.Бижанов, Ж.Айтмуратов, М.-Ш.Қдырниязов, С.Сайманов, М.Сейтимбетовлар, 2013 йил сентябрь ойидан бошлаб С.А.Сулайманов кафедрани бошқармоқда.\nХозирги вақтда кафедрада профессор М.-Ш.Қдырниязов, профессор Р.Дж.Уразбаева, доцентлар М.Туребеков, Ж.Айтмуратов, Г.Караманова, С.Сулайманов, т.ф.н Г.Туреева, т.ф.н Қ.Ҳәкимниязов, катта ўқитувчи С.Сайпов, ассистент-ўқитувчилар Ф.Утепбергенов, А.Алимбетов, И.Елмуратов, Н.Сейтимбетова, Г.Абдирова, М.Толыбаев, шунингдек, кафедрада ўриндощлик асосида фаолият юритувчилардан профессор Ғ.Хожаниязов, т.ф.н. М.Даулетияровлар илмий-педагогик иш олиб бормоқда.\nКафедрада тарих бакалавр таълим йўналиши ва археология мутахассислиги бўйича магистр мутахассислар тайёрланмоқда. Кафедра ЎзРФА Археологик тадқиқотлар институти, ЎзРФА Тарих институти, ЎзРФАҚҚБГФИТИ, ЎзМУ, ТДПИ, УрДУ, НДПИ ларининг тарих кафедралари билан илмий алоқаларга эга. Кафедра профессор-ўқитувчилари халқаро ва республика миқёсидаги илмий-назарий конференциялар ва семинарларда иштирок этиб келмоқда. Кафедра профессори М.-Ш.Қдырниязовнинг «Средневековый Миздахкан» (Самарқанд-2010), «Культура Хорезма в XIII-XIV вв» (Самарқанд-2011), «История цивилизации Хорезма»(Нөкис-2018),профессор Р.Уразбаева «История образования Каракалпакстане» (Ташкент -2011),Jaxon tarixi ўқув қўлланмаси (Ташкент- 2018), доцент М.Туребековнинг «Ўрта асрлар тарихи» I-жилд (Нукус-2009), «Қорақалпоғистон тарихи» (Нукус-2010), «Археология» (Нукус-2015), Г.Караманованинг «Muzeytaniw» ўқув қўлланмаси (Нукус-2014), С.Сулаймановнинг «Jahon tarixi» I-qism (Тошкент-2018) ўқув қўлланмалари ва монографиялари нашрдан чиқди.\nШунингдек, М.-Ш.Қдырниязовнинг «Амир Темур ва темурийлар даврида Оролбўйи маданияти» (Нукус-2009), «Ўрта аср Хоразм археологияси култургенези» (Нукус-2018), Г.Караманованинг «Тарихты оқытыў методикасы» (Нукус-2016), «Tariyxiy ulketaniwda arxeologiyaliq magliwmatlardin orni» (Нукус-2016), «Tarix o’qitishda badiiy adabiyotning o’rni» (Нукус-2018), Г.Турееванинг «Деректаныў» (Нукус-2010), «Жәҳән тарихы» (Нукус-2010), Ж.Айтмуратовнинг «Европа ҳәм АҚШ – екинши жер жүзилик урыс жылларында» (Нукус-2011), «Халық ансамблине айланған Ҳүрлиман» (Нукус-2016), «Энг янги тарих фанини ўқитишнинг назарий ва амалий муаммолари (1918-1945 йиллар)», М.Туребеков «Орта әсир тарихы» (Нукус-2012), С.Сулаймановнинг «Орта Азия алымларының илимий мийрасы» (Нукус-2012), «Әмиўдәрья ҳәм Арал суў жолының ɵтмиши ҳәм бүгини» (Нукус-2015), М.-Ш.Қдырниязовнинг «Антик дәўир Хорезм цивилизациясы тарихы» (Нукус-2014), А.Аллимбетов ва С.Сайповларнинг «Хорезм гүлалшылығы тарихы» (Нукус-2014), С.Сайповнинг «Неполивная керамика средневекового Хорезма» ( Нукус, 2015) ўқув-методик қўлланмалари нашрдан чиқарилди.\nКафедрада профессор М-Ш.Қыдырниязовнинг «Ф 1.78. Хоразм цивилизацияси тарихи» фундаментал илмий лоиҳа ҳамда «ОТ-А1-85 Хоразм археологияси культурогенези» амалий илмий лоиҳа бажарилмоқда. Лоиҳа доирасида профессор-ўқитувчилар ва магистрлар иштирок этмоқда.\nКафедрада катта ўқитувчи С.Сайпов 07.00.05. Археология мутахассислиги бўйича «Хоразмнинг ўрта аср кулолчилик тарихи (IX-XIV асрлар)» мавзусида, А.Алимбетов 07.00.05. Археология мутахассислиги бўйича «Ўрта аср Хоразм шаҳарларидаги турар жойлар» мавзусида PhD докторлик диссертациясини олиб бормоқда. Илмий маслаҳатчи тарих фанлари доктори М.-Ш.Қдырниязов.\nКафедранинг таянч докторантурантлари О.-Ш.Қдырниязов «Жанубий Оролбўйи шаҳарсозлик маданияти тарихи» илмий маслаҳатчиси академик т.и.д., С.Сагдуллаев, М.Толыбаев «Жанубий-Шарқий Устюрт ёдгорликлари моддий-маданияти (ўрта аср даври)» илмий маслаҳатчиси профессор., т.ф.д М.-Ш.Қдырниязов, Ф.Максетов «XIII-XIV асрларда Жанубий Оролбўйи шаҳарларининг маҳаллалари» илмий маслаҳатчиси доцент., т.ф.н М.Туребеков билан раҳбарлигида докторлық (PhD) диссертация устида иш олиб бормоқда.\nТарих бакалавр таълим йўналиши бўйича талабаларга ўқув ишлаб чиқариш амалиётларини Миздахкан археологик мажмуасида Қорақалпоғистон Республикаси марказий давлат архивинда, музейларда ва педагогик амалиётини ўрта мактабларда, академик лицейларда олиб бормоқда.\nСулайманов Саламат Арепбаевич, тарих фанлари номзоди, 1978 йил 17 мартда Кегайли туманида тўғилган. 1999 йил Қорақалпоқ давлат университетини тамомлаган. Мутахассислиги тарихчи. 2010 йил «Орол ва Амударё флотилияси тарихи» мавзусида номзодлик диссертациясини химоя қилган. 40 дан ортиқ илмий меҳнатларини нашрдан чиқарган. Жумладан, 2 методик-қўлланма нашр этилган. 2001-йилдан бошлаб ƟЎЎЎзбекистон ва Қорақалпоғистон тарихи кафедрасида ассистент-ўқитувчи, доцент лавозимларида ишлади. 2013 йилдан бошлаб «Археология» кафедраси мудири.\nҚдырниязов Муҳаммед – Шерип, тарих фанлари доктори, профессор, «Қорақалпоғистон Республикасига меҳнати синган фан арбоби». 1950 йил 30 мартда Қунғирот туманида тўғилган. 1971 йил Нукус давлат педагогик институтини тамомлаган. Мутахассислиги тарихчи-филолог. 1980 йил «Олтин Ўрда давридаги Хоразм шаҳарлари» мавзусида номзодлик, 2005 йил «XIII-XIV асрларда Хоразм маданияти» мавзусида докторлик диссертациясини ҳимоя қилди. 200 дан ортиқ илмий-методик асарлари нашрдан чиқарилган. Жумладан, 5 монография, 10 ўқув-қўлланма нашр қилинди. 1980 йилдан бошлаб Қорақалпоқ давлат университетида ўқитувчи, катта ўқитувчи, доцент, факультет деканы лавозимларида ишлади. 2014 йилдан бошлаб Археология кафедраси профессори.\nУразбаева Равшан Джангабаевна, тарих фанлари доктори, профессор, «Қорақалпоғистон Республикасига хизмат кўрсатган ёшлар устози». 1958 йил 17 сентябрда Амударё туманида тўғилган. 1980 йил Нукус давлат педагогик институтини тамомлаган. Мутахассислиги тарихчи. 1984 йил «Қорақалпоғистонда Олий ва ўрта махсус таълим тарихи» мавзусида номзодлик, 2012 йил «Қорақалпоғистонда таълим тарихи» мавзусида докторлик диссертациясини химоя қилган. 100 дан ортиқ илмий услубий асарлари нашр қилинган. 1980 йилдан бўён Қорақалпоқ давлат университетида ўқитувчи, катта ўқитувчи, доцент, 2014 йилдан бошлаб Археология кафедраси профессори бўлиб ишламоқда.\nТуребеков Мырзалы, тарих фанлари номзоди, доцент. 1954 йил 19 январда Тахтакупир туманида тўғилган. 1974 йил Қорақалпоқ давлат педагогик институтини тамомлаган. Мутахассислиги тарих ва география. 1982 йил «Оборонительние сооружения древных и раннесредневековых сооружении Согда» мавзусида номзодлик диссертациясини химоя қилди. 100 дан ортиқ илмий методик асарларини нашрдан чиқарган. Жумладан, 3 монография, 3 дарслик, 7 ўқув-қолланмаси нашр қилинди. 1982 йилдан бошлаб Қорақалпоқ давлат университети кафедра мудири, декан лавозимларида фаолият юритган. 1998 йилдан Археология кафедраси доценти.\nАйтмуратов Жалғас, тарих фанлари номзоди. доцент. 1957 йил 7 апрелда Қунғирот туманида тўғилган. 1978 йил Нукус давлат университетини тамомлаган. Мутахассислиги тарихчи. 1997 йил «XX-асрнинг 70-90 йиларида Қорақалпоғистон маданиятининг умумий вазияти ва ривожланиш йўналиши» мавзусида номзодлик диссертациясини ҳимоя қилган. 80 дан ортиқ илмий методик асарлари нашрда чиқарилган. Жумладан, 3 монография, 4 ўқув методик қўлланмаси нашр қилинган. 2000 йилдан бошлаб Археология кафедрасида доцент бўлиб ишламоқда.\nТуреева Гулсара Арисовна, тарих фанлари номзоди, доцент. 1967 йил 7 мартда Нукус шаҳрида тўғилган. 1989 йил Нукус давлат университетини тамомлаган. Мутахассислиги тарихчи. 2006 йил «Қорақалпоғистонда турар жой қурилиши сиёсати тажриба ва сабоқлар» мавзусида номзодлик диссертациясини химоя қилди. 60 дан ортиқ илмий асарлари нашр қилинди. Жумладан, 5 ўқув методик қўлланма нашр қилинди. 1994 йилдан бошлаб Қорақалпоқ давлат университетида ассистент-ўқитувчи, 2000 йилдан бошлаб Археология кафедраси доценти.\nКараманова Гулистан, тарих фанлари номзоди, доцент. 1968 йил 23 апрелда Тахтакупир туманида тўғилган. 1990 йил Нукус давлат университетини тамомлаган. Мутахассислиги тарихчи. 1990 йилдан бошлаб Қорақалпоқ давлат университетида ишлайди. 2012 йил «Қорақалпоғистонда аграр муносабатлар тарихи (1917-1941 йй)» мавзусида номзодлик диссертациясини химоя қилган. 70 га яқин илмий асарлари нашр қилинган. Жумладан, 5 ўқув методик қўлланма нашр қилинган. 2014 йилдан бошлаб Археология кафедрасида доцент лавозимида иш олиб бормоқда.\nҲәкимниязов Қуатбай Алланиязович, тарих фанлари номзоди. 1969 йил 20 апрелда Нукус туманида тўғилган. 1993 йил Қорақалпоқ давлат университетини тамомлаган. Мутахассислиги тарихчи. 2002 йил «Қорақалпоғистонда 1932-1941 йилларда тажириба ва муаммолар» мавзусида номзодлик диссертациясини хиомя қилган. 50 дан ортиқ илмий асарлари нашр қилинган. Жумладан, 6 ўқув қўлланмаси нашрдан чиқарган. 1995 йилдан бошлаб Қорақалпоқ давлат университетида фолалият юритган. 2016 йилдан бошлаб Археология кафедраси катта ўқитувчи лавозимида иш юритмоқда.


Архивы ТЕЛЕФОН - tafsilar.info\n02 Iyul 13:52 by Редакция\nФарғона вилояти Ички ишлар бошқармаси матбуот хизмати Тошлоқ вилоятида ноқонуний фойда олиш мақсадида қалбаки долларларни рангли принтерда қалбакилаштирган шахснинг қамоққа олинганлиги тўғрисида хабар берди. Тошлоқ тумани. 20 май куни А.З. ИИБга мурожаат қилиб, унда 24 апрель куни номаълум шахс туман марказида “Red Mi 8» русумли телефон аппаратини 1.550.000 сўмга сотиб олишга келишиб, тўлов учун қалбаки\n10 Mart 17:10 by Редакция\nҲуқуқни муҳофаза қилиш органлари ходимлари ёш қизга нисбатан содир этилган жиноятни тергов қилишмоқда. Хабар қилинишича, гумонланувчи унинг таниши бўлган. 2021 йил 21 февралга ўтар кечаси Хонобод шаҳридаги Бунёдкор маҳалласида 19 ёшли Амирбек Г. ўзининг 21 ёшли дўсти Саёра К.га нисбатан куч ишлатиб, қизни ҳақорат қилгани учун йигит унинг сочларини кесиб ташлади, кейин Samsung A 10S\nЛукашенко смартфонлардан воз кечишни таклиф қилмоқда\n12 Fevral 20:07 by Редакция\nБелорусия президенти Александр Лукашенко смартфонлардан фойдаланиш хавфли эканлигини айтиб, улардан воз кечишга чақирди. Бу ҳақда у бугун Умум Беларус халқ ассамблеясида сўзга чиқиб, маълум қилди. “Мен ўн иккинчи смартфон ва айфон ҳақида гапирмаяпман, Худо учун қўнғироқ қилинг, майли. Сиз америкаликлар сизни ҳар дақиқада қаерда эканлигингизни ва у ерда ушбу айфонларда парвоз қилаётганингизни кузатиб боришини хоҳлайсиз.\nЎзбекистон мобил алоқа учун акциз солиғини бекор қилади\n12 Fevral 17:07 by Редакция\nЎзбекистон Президенти 2023 йилдан бошлаб уяли алоқа хизматларига акциз солиғини назарда тутувчи фармон чиқарди. Ҳужжатга кўра, бундан олдин ставка 2022 йилда 10 фоизга туширилади. Бу босқичма-босқич жараён — 2021 йилда, масалан, 20% дан 15% гача туширилди.\nАКЦИЗ СОЛИҒИТЕЛЕФОНЎЗБЕКИСТОНУЯЛИ АЛОҚАХИЗМАТ КЎРСАТИШ\nҚирғизистонда ўзбекистонликлар телефонларни ўғирлашди\n14 Yanvar 20:27 by Редакция\nТўрт нафар Ўзбекистон фуқароси Қирғизистон жанубидаги Ўш шаҳридаги мобил телефон дўконидан ўғирликда гумон қилиниб ҳибсга олинган. Қўлга олинганлар полиция қамоқхонасида сақланмоқда. Ўш шаҳар Ички ишлар бошқармаси маълумотларига кўра, 8 январ куни дўкондан 500 қирғиз сўми ёки деярли 6000 АҚШ доллари миқдоридаги мобил телефонлар ўғирланган. «Ўзбекистон фуқароларини тинтув пайтида ўғирланган телефонлар, жакет пичоғи ва ПМ автомати


Ўзбек ва туркман халқларини моддий манфаатлар...\n24.04.2018 13:27 0 1763\nЯна айтадиган бўлсак, ўзбек ва туркман илдизи бир, тили, дини, урф-одатлари бир, не-не синовлардан бирга ўтган, керак бўлганда, ғанимларга қарши бирга курашган, бир дарёдан сув ичиб, нон-тузини баҳам кўриб келган халқ. Тарихи ва тақдири бир, қуда-андачилиги минг йиллардан ошадиган халқ. Шунданми, йигитлари ёнма-ён турса, Ҳасан-Ҳусанга ўхшайди, қизлари худди Фотима-Зуҳрадек бир биридан гўзал, латофатли.\nЎйлаб кўрсангиз, яна бир ҳақиқатни англайсиз. Ўзбек ва туркманнинг нафақат сиймоси ўхшаш, урф-одатлари ўхшаш, энг муҳими руҳияти, маънавияти ўхшаш. Улуғ бобомиз Алишер Навоийни туркманлар биз билан баб-баравар қадрлайди, унинг даҳосидан худди биздек фахрланишади. Туркманистоннинг доно шоири, ардоқли шоири Махтумқулини ўзбеклар ўз шоиридек суяди, шеърларини қўшиқ қилиб куйлайди.\nБундай ўйлаб кўрсак, ўзбек ва туркман халқлари муносабатини «яқин қўшни, ишончли дўст, яқин ҳамкор» сўзлари билан ифодалаб бўлмайди. Бизнинг муносабатларимиз даражаси фақат дўстлик билан белгиланмайди. Бизни боғлаб турган асосий восита иқтисодий ҳамкорлик ёки аллақандай бошқа манфаатлар ҳам эмас.\nБизнинг муносабатларимиз дўстлик, ҳамкорлик, яқин қўшничиликдан ҳам юқори туради. Биз томири бир, қалби муштарак, маънавий, руҳан бир халқмиз. Энг катта кучимиз руҳан бирлигимизда. Буни Ўзбекистон Республикаси Президенти Шавкат Мирзиёев Туркманистон Республикаси Президенти Гурбангули Бердимуҳамедовнинг таклифига биноан давлат ташрифи билан Туркманистонда бўлганида қон-қариндошлигимиз яна бир бор яққол намоён бўлди. Тўғриси, Президентимиз Туркманистонда юксак ҳурмат-эътибор билан кутиб олинишига ишонардик. Аммо бундай юксак даражадаги самимият, меҳр-муҳаббатни кўриб, қувончимизни чеки бўлмади. Аввало, икки Президентнинг бир-бирига самимий муносабати, очиқ чеҳра билан олиб борган мулоқотлари, билдирган эзгу тилаклари ўзбек ва туркман халқлари юрагига кўчди, қалбини қувончга тўлдирди.\nҲозир дунёнинг кўпгина сиёсатчилари Ўзбекистон Республикаси Президенти Шавкат Мирзиёевнинг биринчи бўлиб Туркманистонга давлат ташрифи билан борганига эътибор қаратмоқда. Бизнинг урф-одатларни, ўзбек ва туркман халқи асли кимлигини билганлар тўғри фикр юритиши мумкин. Буни билмаганлар ҳар хил башоратлар атрофида айланишмоқда.\nШавкат Мирзиёев сайловолди дастурида ва Ўзбекистон Республикаси Президенти лавозимига киришиш маросимида ҳам аввало, яқин қўшни мамлакатлар билан ҳамкорлик алоқаларини янада мустаҳкамлаш мақсадини баён қилган эди. Президентимизнинг Туркманистонга давлат ташрифини халқимиз якдиллик билан қўллаб-қувватлади. Ташриф доирасидаги тадбирларни катта қизиқиш ва ҳаяжон билан кузатиб борди. Айниқса, икки халқ санъаткорларининг биргаликдаги концерт дастури халқларимиз қалбининг изҳорига айланди. Ўзбек санъаткорлар туркман қўшиқларини, туркман санъаткорлар эса ўзбек қўшиқларини бир-биридан ўтказиб куйлади, раққосалар қўл ушлашиб, бир-бирини бағрига босиб хиром айлаши дилларни дилларга боғлади. Биз саҳнада опа-сингилларни, оға-иниларни кўрдик. Соғинчни, меҳрни кўрдик.\nБизнинг қадим дўстлигимиз, биродарлигимиз мустақиллик йилларида кенг қулоч ёзди, янги шароитда янгича йўлга қўйилди. Бугунги ҳар томонлама ҳамкорлик, мустаҳкам ишонч, самимий дўстлик йўлга қўйилишида Ўзбекистоннинг замирида Биринчи Президенти Ислом Каримов хизматлари буюклигини миннатдор бўлиб ёдга оламиз.\nЎзбекистон раҳбари Ислом Каримов билан Туркманистон Президенти Гурбангули Бердимуҳамедов ҳар бир масалада, ҳар қандай шароитда бир-бирини қўллаб келди. Бу бирлик ишонч ва ҳамкорлигимизни йил сайин юқорига олиб чиқди.\nБўлиб ўтган музокаралар чоғида қатор соҳаларда ўзаро ҳамкорликни юксак даражага кўтариш баробарида стратегик шериклик тўғрисида ҳам шартнома имзолангани тарихий воқеалардан бири бўлди. Бу шартномалар икки мамлакат ўртасидаги муносабатлар олий даражага кўтарилаётганидан дарак беради, ҳамкорлигимиз янги янада юқори босқичга кўтарилганлигини кафолатлайди.\nЎзбекистон Республикаси Президенти Шавкат Мирзиёевнинг Туркманистонга ташрифининг энг ҳаяжонли, тарихий воқеаси Туркманобод шаҳрида бўлиб ўтди, десак айни ҳақиқатни айтган бўламиз.\nМаълумки, ўтган йил сентябрь ойида халқимиз бошига оғир мусибат тушди. Биринчи Президентимиз Ислом Каримов билан видолашув учун Гурбангули Бердимуҳамедов биринчилардан бўлиб, Самарқандга келган эди. Видолашув маросимида у қанчалик изтироб билан гапириб, халқимизга ҳамдарлик билдиргани ҳамон кўз ўнгимизда турибди, ҳалигача одамлар унинг чин кўнгилдан қайғуриб айтган сўзларини хурмат билан эслашади.\nТўғриси, киши қадрдон устози ёки туғишган оғаси билан видолашаётганда ана шундай чуқур изтироб чекади, қайғуга тушади. У ҳамдардлик билдираётганида бизга қараб «туғишганлар» деган сўзни ҳам юрагидан айтди, кишини ўйга толдирадиган, хулоса чиқарадиган қилиб айтди. Ўша нутқида Гурбангули Бердимуҳамедов Туркманистонда ҳам буюк Йўлбошчимиз хотирасини абадийлаштириш, кўчаларга унинг номини бериш, ҳайкалини ўрнатиш ҳақида гапирган эди.\nЎзбекистон Президенти Шавкат Мирзиёевнинг Туркманистонга ташрифининг иккинчи куни Туркманобод шаҳридаги марказий кўчага Ислом Каримов номи берилди. Ушбу кўчада ёдгорлик мажмуаси барпо этилди, Биринчи Президентимиз бюсти ўрнатилди. Мажмуа деворида Ислом Каримовнинг шундай сўзлари битилган: «Биз қадрлашимиз ва юксалтиришимиз зарур бўлган муҳим бойлик — бу мамлакатларимиз ўртасидаги ўзаро ишончдир». Бу сўзлар ўзбек ва туркман тилларида битилган. Бу сўзлар ҳар икки халқ юрагига муҳрланган.\nТантанали маросимда Президентимиз Шавкат Мирзиёев буюк давлат арбоби, узоқни кўра оладиган доно сиёсатчи, Ўзбекистон — Турманистон дўстлигини абадийлаштиришда буюк ҳисса қўшган Ислом Каримов хотирасига ҳурмат бажо келтиргани учун Туркманистон раҳбарига, халқига чуқур миннатдорлик билдирди.\nИслом Каримов номи абадийлаштирилгани айни чоғда туркман оғалардан ўзбек халқига кўрсатилган юксак ҳурмат-эҳтиром рамзидир.\nБу амалий ишлар, оға-инига хос бўлган ишлар туркман халқининг бизга қанчалик яқинлигини яна бир бор кўрсатди. Хурсандчилигимиз ва миннатдорлигимизнинг чеки йўқ. Тарихий учрашув бўлди, буюк воқеалар бўлди. Икки халқ дўстлиги, оға-иничилигининг тантанаси бўлди, тўйи бўлди. Ҳавас қилишга, ибрат олишга муносиб байрам бўлди.\nЯна бир бор такрорлагинг келади, Ўзбекистон билан Туркманистонни моддий бойлик бирлаштирмайди, манфаат бирлаштирмайди. Бизни аввало, маънавий-руҳий яқинлик бирлаштиради, тарих бирлаштиради, қон-қардошлик бирлаштиради. Туркманистон хорижий мамлакатлар орасида биринчи бўлиб Ўзбекистоннинг Биринчи Президенти хотирасини абадийлаштирди. Туркманистонда Ислом Каримовга ҳайкал ўрнатилди. Ўзбек халқи қалбида эса туркман халқига ҳайкал ўрнатилди!\n«Ўзбекистон овози» газетасидан олинди\nШавкат Мирзиёев Гурбангули Бердимуҳамедов ўзбек-туркман муносабатлари


10:35 / 21.07.2018 29563\n“Маърифатли жамият” шакллансагина, инсонларнинг ҳаёт неъматларини қадрлаш, умр мазмуни, тирикликдан мақсад ҳақидаги қарашлари ҳам ўзгаради. Ўшанда тўйлар ортиқча дабдаба билан ўтказилмайди. Тўй қиламан, деб оталар йиллаб қарзга ботмайди. Оиланинг қадри, масъулияти юксалади. Ёлғиз оналар, етим болалар, маҳаллада зўрға кун кўраётган оилалар бўлмайди.\n“Халқ сўзи” нашрининг ёзишича, бир гуруҳ депутатлар иштирокида муҳокама этилган мавзу “Оилавий тадбирлардаги меъёр: муаммо ва ечимлар”га бағишланди. Парламент қуйи палатасининг Оила ва аёллар масалалари комиссияси, Қонунчилик ва суд-ҳуқуқ масалалари қўмитаси, Қонунчилик муаммолари ва парламент тадқиқотлари институти билан ҳамкорликда ташкил этилган давра суҳбатида тўйларни ихчамлаштириш масаласи муҳокама қилинди.\nТадбирда айтилишича, мамлакатда ҳар йили ўрта ҳисобда 300 мингта никоҳ қайд этилади. 2017 йилда республика миқёсида 306 минг 200 та никоҳ ва 31 минг 930 та ажрим ҳолати рўйхатга олинган. Бу кўрсаткич 2016 йилга нисбатан 8 фоизга кўпдир. Ажримларнинг асосий қисми, яъни 20-25 фоизи Тошкент шаҳри аҳолисига тўғри келади. Уларнинг асл сабаблари ўрганилганда эса, ортиқча исрофгарчилик, дабдабабозлик, шуҳратпарастлик туфайли юзага келгани аниқланди. Тадбирда бу борада кенг жамоатчилик, депутатларнинг ҳам масъулиятини ошириш юзасидан амалий таклифлар ўртага ташланди.\n— Тўғри, мулк — бу инсон ихтиёридаги нарса, — дейди Олий Мажлис Қонунчилик палатаси депутати Алишер Ҳамроев. — Тўйга қанча сарф-харажат қилиш, кимларни айтиш — бу унинг шахсий иши. Бунга ҳеч ким аралаша олмайди. Фақат бу билан бошқаларнинг ҳуқуқлари камситилмаслиги керак. Биз қонунчилик йўли билан маълум бир тартиб ёки доирани яратиб беришимиз керакки, тўйлар жамиятнинг иллатига эмас, ижтимоий, маънавий бир қадриятга айланиши керак. Ўйлайманки, бу борада қиладиган ишларимиз кўп. Аввало, одамларнинг маърифати, маънавиятини кучайтирибгина бунга эришишимиз мумкин.\nМавзу юзасидан турфа фикр-мулоҳазалар ўртага ташланди. Давлат органлари ва фуқаролик жамияти институтларининг ҳамкорликдаги саъй-ҳаракатларини янада кучайтириш борасида тавсиялар ишлаб чиқишга келишиб олинди.


ИнтерФУТБОЛ :: Рожерио Сени эсингиздами?\nРожерио Сени эсингиздами?\nБразилиялик собиқ дарвозабон Рожерио Сени футбол тарихида ўзининг ноёб кўрсаткичи билан ёрқин из қолдирган. Гап дарвозабонлар орасида гол уриш бўйича рекорд ўрнатган футболчи ҳақида кетмоқда. Албатта, Сенининг натижаларию, фаолияти кўп ва хўп ёритилган. Лекин ноёб иқтидори билан ажралиб турган голкиперга боғлиқ қизиқарли, салмоқли ва кутилмаган фактлар топилади ҳар доим. Жумладан, bombardir.ru сайти ижодкорлари Рожериони эслатиш учун баъзи маълумотларни яхлит ҳолда келтиришди.\n*** Рожерио Сени фаолияти давомида расмий ўйинларда 132та гол (!) урган. У бу борада дарвозабонлар орасида мутлақ рекордчидир. Сени ҳисобига ёзилган 70та гол пенальти самараси бўлса, 61таси жарима зарбаси маҳсулидир. У яна бир голини тўп стандарт вазиятдан ўйинга киритилганидан кейин нишонлаган.\n*** Рожерио Сени расмий ўйинлардаги голлари ҳисобини 24 ёшида очган. Ўшанда у биринчи марта жарима зарбасини ижро этган ва шу уринишидаёқ амплуадошини доғда қолдирган.\n*** Рожерио Сени «Сан-Паулу» клубининг асосий таркибига тақдир тақозоси билан қўшилган. Жамоанинг биринчи рақамли кипери ўринбосари, бразилиялик 20 ёшли Александр тўсатдан ҳаёт билан видолашгач, Сенини мажбурликдан бош жамоага жалб қилишганди.\n*** Рожерио Сени - битта клубдаги ўйинлари сони бўйича ҳам жаҳон рекордчиси. Диққат қилинг, у «Сан-Паулу»нинг нақ 1236та ўйинида майдонга тушган. Умуман олганда, бразилиялик кипер бутун фаолияти давомида 1256та ўйинда иштирок этган ва бу билан Гиннесс рекордлар китобига кирган.\n*** Тўпурар дарвозабонлар рўйхатининг 2-қатори парагвайлик Хосе Луис Чилавертга тегишли - 62та гол. Диққат қилинг, Рожерио бу борада энг яқин таъқибчисидан 70та гол олдинда.\n*** Мавсум-2005 Рожерио Сени учун фаолиятидаги энг сермаҳсули ҳисобланади. Бразилиялик ўша мавсум 21та гол (тасаввур қилинг!) ҳосил қилганди. Сени жумладан, 2та голини Клублар ўртасидаги ЖЧ ва Либертадорес кубоги ярим финал ўйинларида нишонлаганди.\n*** Рожерио Сени фаолияти давомида 914та ўйинда жамоа сардори сифатида майдонга тушган - бу футбол тарихидаги яна бир рекорд натижа.\n*** Рожерио Сени фаолияти давомида кўп гол уриш баробарида жами 8та самарали узатма муаллифига айланган.\n*** Рожерио Сени 2007 йилга қадар фақат 1-рақам остида майдонга тушган. «Сан-Паулу» сафидаги 618-ўйинида эса клуб гвардиячилари рўйхатида 1-ўринга кўтарилган. Хуллас, кипер шу рекорди шарафига истисно тариқасида ўша учрашувда 618-рақамли форма кийган. Шундан кейинги деярли барча ўйинларда 01-рақамли свитердан фойдаланган. Тўғри, орада, клуб сафидаги 700 ва 800-ўйинлари шарафига ҳам шу рақамларни танлаган.\n*** Манчестер Сити»нинг ҳозирги дарвозабони Эдерсон Мораес айнан Сени туфайли оёқ билан ўйнашни ёқтириб қолганини кўп таъкидлайди: «Болалигимда менга илҳом бағишловчи мотиватор ва биринчи рақамли намуна бўлган кипер - бу Рожерио Сени».\n*** Рожерио Сени фаолияти давомида Бразилия миллий жамоаси сафида атиги 16та ўйин ўтказган. Бунга мамлакат бош дружинаси дарвоза чизиғидаги ўта юқори рақобат сабабдир. Дейлик, унинг аввалига Дида, кейин Жулио Сезар билан рақобатлашишига тўғри келган.\n*** Рожерио Сени самарали фаолиятини якунлаган вақт 42 ёшда эди.\n*** Рожерио Сени ҳозирда Бразилия «А» серияси ўртамиёна клуби - «Форталезе» бош мураббийи сифатида ишламоқда.


Чет тилини биладиган адвокатни топиш муаммоми?\nШу пайтгача деярли эътибор берилмаган бу савол, назаримизда, аслида жуда оғриқли экани маълум бўлиб қолаётгандай. Зеро, халқаро тадбирда иштирок этиш учун 4000 нафар атрофидаги адвокатларимиз ичидан бор-йўғи саккиз нафар муносиб номзод кўрсатиш ҳам осон кечадиганга ўхшамаяпти..\nГап шундаки, Халқаро ҳуқуқшунослар уюшмаси (IBA) ёш мутахассисларни қўллаб-қувватлаш мақсадида Ўзбекистон Республикаси Адвокатлар палатасига ўзининг рағбатлантирувчи грант дастурини тақдим қилган эди. Унда IBAнинг 2019 йилнинг 22 — 27 сентябрь кунлари Сеул шаҳрида бўлиб ўтадиган анъанавий йиллик анжуманида иштирок этиш учун 35 ёшгача бўлган саккиз нафар номзод ҳақида ҳужжат тақдим қилиш сўралган. Дастурга кўра бу номзодлардан тўрт нафари танлаб олиниб, халқаро анжуманда иштирок этиш учун таклиф қилинади. Энг муҳими, иштирокчилар учун сафар, йўлкира, ётоқ ва кунлик харажатлар IBA томонидан тўла қоплаб берилади. Номзодларга қўйиладиган талаблардан бири эса, табиийки, инглиз тилини етарли даражада билишдир.\nАдвокатлар палатаси ўз сайти ва ижтимоий тармоқлардаги саҳифаларига IBAнинг ушбу таклифи ҳақидаги хабар ва сўровнома нусхасини жойлаштириб, номзодлардан буюртмалар қабул қилиниши ҳақида эълон берилди. Шу баробарда эса Палатанинг ҳудудий бошқармалари ёрдамида инглиз тилини биладиган ёш адвокатлар рўйхатини шакллантиришга ҳам киришилган. Аммо, бизга маълум бўлишича, тўпланган маълумотлар ҳозирча жуда қувонарли эмас — Тошкент шаҳридан етти нафар ҳамда Фарғона ва Хоразм вилоятларидан бир нафардан адвокатнинг инглиз тилини билиши ҳақида маълумот олинган, холос.\n“Бу жуда тўғри маълумот бўлмаслиги ҳам мумкин, — дейди Тошкент шаҳридаги “Kosta Legal” адвокатлик фирмаси адвокати Азизбек Аҳмаджонов. — Чунки инглиз тилини биладиганларнинг ҳаммаси ҳам ўз шахсий маълумотномасида бу ҳақда ёзавермайди. Кўпчилик таржимонлик билан боғлиқ жамоатчилик ишларидан қочиб шундай қилади”.\nПойтахтдаги “MF-Kronos” адвокатлик фирмаси адвокати Жасур Насриддиновнинг фикрича эса бу борада вазият ростдан ҳам яхши эмас. Чунки бугун адвокатларнинг жуда катта қисми турли идораларда ишлаб нафақага чиққан ёки турли сабабларга кўра ишдан бўшаган катта ёшли юристлардан ташкил топган. “Аммо мен билган 8-10 нафар ёш адвокатларнинг аксарияти Жаҳон иқтисодиёти ва дипломатия университетининг тугатган ёшлар бўлиб, чет тилини яхши билишади, — дейди Жасур. — Бу университетда чет тилига катта урғу берилади. Бундан ташқари, хориж тажрибасини кўп ўрганиш ҳам ўз таъсирини ўтказади, шекилли. Биласиз, хорижда ҳуқуқшунослик йўналишидаги талабаларнинг аксарияти кучли адвокат бўлиб етишишни ўз олдиларига мақсад қилиб қўйишади. Дипломатия битирувчиларининг чет тилини яхши билиши сабаби эса бу университетда талабаларнинг бир қисми иқтидорига кўра ажратиб олиниб, халқаро ҳуқуқ, халқаро иқтисод каби фанлар чет тилида ўқитилиши билан боғлиқ. Бу тажриба ҳозир Тошкент давлат юридик университетида ҳам жорий этилган, унинг илк қалдирғочлари шу йил битиради, адашмасам. Бизнинг университетдан проректор бўлиб борган Мансурхон Камолов мазкур тажрибани у ерда ҳам жорий қилганидан хабаримиз бор. Лекин... ўша битирувчиларнинг неча фоизи адвокатлик касбини танлаши ҳақида бир нарса дея олмайман. Чунки у ердаги талабалар ўртасида адвокатурага қизиқадиганлари жуда кам. Юридик университетида магистратурада ўқиб бунга ўзим амин бўлганман. Шу боис, менимча, ёшларни адвокатурага кўпроқ жалб қилиш, уларнинг соҳа ҳақидаги назарий ва амалий билимларини мустаҳкамлаш учун ҳуқуқшунослик йўналишидаги университетларда талабаларни 3-4-босқичлардан бошлаб дарсдан кейин адвокатурада амалиёт ўташга йўналтириш тартиби жорий этилса мақсадга мувофиқ бўларди”.\n“Чет тилини биладиган адвокатлар етишмовчилиги муаммоси энди аста-секин сезилаверади, — дейди Фарғона шаҳридаги “Lawman” адвокатлик бюроси бошқарувчиси Фируз Набиeв. — Чунки мамлакатимизга хорижлик сармоядорлар кириб кела бошлади. Демак, ўз-ўзидан, уларнинг ҳуқуқ ва қонуний манфаатларини ҳимоя қиладиган адвокатларга ҳам эҳтиёж туғилади. Жумладан, адвокатлик бюромиз ишонч билдирувчилари қаторида ҳам чет эл капитали иштирокидаги компаниялар мавжуд. Уларга шартнома асосида ҳуқуқий ёрдам кўрсатишда тил билишим қўл келади. Тил биладиган адвокат билан ишлаш улар учун ҳам қулай. Сабаби, таржимон билан ишлаш бир томондан қўшимча харажат талаб қилса, бошқа томондан таржимон орқали фикрни тушунтириш ва тушуниб олиш ортиқча қийинчилик пайдо қилади. Шу боис ҳамма йўналиш бўйича ҳам хорижликларнинг ўзларига тил биладиган ҳамкорларни излашлари табиий”.\nСамарқанд шаҳридаги “Sam Lex Unversalizs” адвокатлик фирмаси адвокати Рустам Шодиевнинг фикрича эса шу пайтгача талаб бўлмагани учун адвокатлар чет тилини билишга қизиқмаган, агар касбнинг ўзи талаб қила бошласа бу касб эгалари орасида ҳам тил ўрганадиганлар ўз-ўзидан кўпайиб кетади.\n“Талаб пайдо бўлган экан, Адвокатлар палатаси ўз аъзолари учун тил ўргатадиган курслар ташкил қилса яхши бўларди”, —дейди “Reveka-K” адвокатлик бюроси бошқарувчиси Хуршида Абдураҳмонова.\nШу сўнгги таклифдан келиб чиқсак, Адвокатлар паласининг чет тилини биладиган адвокатлар танқислиги муаммосига амалда дуч келгани балки яхшиликкадир дея умидланамиз. Ахир ҳар қандай муаммога ечим топилиши учун ҳам бирон туртки керак-да...\nХуллас, IBA гранти учун номзодлар йиғиш тадбири давом этади. Муддат эса 15 мартгача. Демак, ҳали вақт етарлича. Зора, ростдан ҳам шахсий маълумотномасида инглиз тилини билишини кўрсатмай юрган “камтарин” адвокатлар кўп бўлиб, бу муддат ичида талабгорлар қўзғалиб қолса. Дарвоқе, эълонда қайд этилишича, номзодлар кўпайиб кетса Адвокатлар палатаси улардан саккиз нафарини суҳбат асосида танлаб олади. Шунингдек, IBA адвокатлардан якка тартибдаги аризаларни қабул қилмаслигини ҳам билдирган.\nШу ўринда маълумот учун айтадиган бўлсак, IBA (International Bar Association — Ҳуқуқшунослар халқаро уюшмаси) 1947 йилда Нью-Йорк шаҳрида 34 та халқаро адвокатлар уюшмалари иштирокида ташкил топган бўлиб, айни пайтда у дунёдаги хоҳлаган адвокатлик уюшмалари, тизимлари ва адвокатларнинг ўзлари ҳам аъзо бўлишлари мумкин бўлган нуфузли халқаро ташкилотга айланган. IBA ҳақидаги батафсил маълумот билан эса “Advokat” журнали ва сайтимизда эълон қилинган махсус мақола орқали танишиб олишингиз мумкин.\n2019-03-02 17:09:13 | 642 | 0 Нурбек Тошниёз (Норбек Тошниёзов) |\n2018-11-16 11:39:25 566 0\n"Палата бюрократик машина аппаратига айланиб қолди!"\n2018-08-18 22:49:34 713 0\n2019-05-02 12:39:48 1178 0\n2019-09-27 21:00:18 766 0\n2018-11-27 13:23:42 718 0\n2018-11-20 12:02:49 878 0


Вадим Меньков тўрт карра Осиё ўйинлари чемпиони бўлган илк ўзбекистонлик спортчига айланди. Ўзбекистон эса 6-ўринга кўтарилиб олди - Халқ сўзи\n10:03 30 Август 2018 Спорт\nБугун, 30 август куни Вадим Меньков эшкак эшиш бўйича Осиё ўйинларининг тўрт карра чемпионига айланди.\nҲамюртимиз 1000 метрга каноэда эшкак эшиш бўйича яккалик баҳсларида маррага биринчи бўлиб етиб борди ва якунда мусобақа ғолибига айланди. Бу Вадим учун Осиё ўйинларидаги тўртинчи олтиндир. Бунгача у Доха, Гуанчжоу ва Инчеонда ўтказилган Осиё ўйинларида биринчи ўринни эгаллаган. У бундай натижага эришган биринчи ўзбек спортчисига айланди.\nШунингдек, каноэда эшкак эшиш бўйича аёллар ўртасида 500 метр масофага ўтказилган баҳсларда Дилноза Раҳматова ва Нилуфар Зокирова тандеми маррага иккинчи бўлиб етиб борди ва кумуш медални қўлга киритди.\n1000 метрга каноэда эшкак эшиш йўналишида қатнашган Нурислом Тўхтасин ўғли ва Серик Мирбеков жуфтлиги ҳамда қайиқда 1000 метрга эшкак эшиш бўйича стартга чиққан Шаҳриёр Маҳкамов ва Шоҳруҳбек Аъзамов бронза медалларини қўлга киритди.\nЭндиликда Ўзбекистон делегацияси ҳисобидаги медаллар сони 49 тага етди - 13 олтин, 18 кумуш ва 18 бронза. Айни вақтда Ўзбекистон жамоаси 6-ўринга кўтарилиб олди.


Регби бўйича Ўзбекистон терма жамоаси Осиё чемпионатининг иккинчи дивизионига ўтди\n12:48 / 01.06.2015\nРегби бўйича Ўзбекистон эркаклар терма жамоаси Ҳиндистон термасига қарши икки босқичда ўтказилган ўйинлар натижаларига кўра ғолиб деб топилиб, Осиё чемпионатининг учинчи дивизионида биринчиликни қўлга киритди. Эндиликда у Осиё чемпионатининг иккинчи дивизионида тўп суради.\nУчрашувлар 27 ва 30 май кунлари Юқори Чирчиқ туманидаги “Дўстлик” стадионида ўтказилди. Биринчи учрашувда ҳиндлар 8:31 ҳисобида ғалаба қозонди, иккинчи ўйинда эса 32:15 ҳисоби билан Ўзбекистон ғалаба қозонди.\nРегби бўйича Осиё чемпионати 5 дивизион ва энг кучлиларни ўзида жамлаган Топ-3 баҳсларида ташкил топган. Чемпионат структураси биринчи, иккинчи ва учинчи даражадаги учта дивизиондан (Шарқий, Жанубий-Марказий ва Ғарбий) иборат.\nЖанубий-Марказий дивизион ўйинларида Ҳиндистон, Покистон ва Ўзбекистон терма жамоалари баҳслашиши керак эди. Покистон терма жамоаси мусобақада иштирок эта олмагани учун Ҳиндистон ва Ўзбекистон ўртасида иккита учрашув ўтказиш ҳақида қарор қабул қилинди.